Komission asetus (EY) N:o 2082/2000, annettu 6 päivänä syyskuuta 2000, Eurocontrol-standardien hyväksymisestä sekä Eurocontrol-standardien hyväksymisestä annetun neuvoston direktiivin 93/65/ETY muuttamisesta annetun direktiivin 97/15/EY muuttamisesta



Virallinen lehti nro L 254 , 09/10/2000 s. 0001 - 0234



Komission asetus (EY) N:o 2082/2000, annettu 6 päivänä syyskuuta 2000, Eurocontrol-standardien hyväksymisestä sekä Eurocontrol-standardien hyväksymisestä annetun neuvoston direktiivin 93/65/ETY muuttamisesta annetun direktiivin 97/15/EY muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteensopivien teknisten eritelmien määrittelemisestä ja käytöstä lentoliikenteen hallinnan (ATM) laitteiden ja järjestelmien hankinnassa 19 päivänä heinäkuuta 1993 annetun neuvoston direktiivin 93/65/ETY(1) ja erityisesti sen 3 artiklan, ottaa huomioon Eurocontrol-standardien hyväksymisestä sekä yhteensopivien teknisten ritelmien määrittelemisestä ja käytöstä lentoliikenteen hallinnan (ATM) laitteiden ja järjestelmien hankinnassa annetun neuvoston direktiivin 93/65/ETY muuttamisesta 25 päivänä maaliskuuta 1997 annetun komission direktiivin 97/15/EY(2), sekä katsoo seuraavaa: (1) Direktiivillä 97/15/EY hyväksyttiin Eurocontrol-standardi online-tiedonsiirrosta (On-Line Data Interchange, OLDI), 1. versio, ja Eurocontrol-standardi ilmaliikennepalveluiden tiedonsiirrosta (Air Traffic Services Data Exchange Presentation, ADEXP), 1. versio. (2) Eurocontrol on hyväksynyt mainittujen kahden standardin uudet versiot, jotka ovat OLDI, versio 2.2, ja ADEXP, versio 2.0, sekä uuden Eurocontrol-standardin lentotietojen siirron rajapinnan kontrollista (Flight Data Exchange - Interface Control Document, FDE-ICD). (3) Nämä Eurocontrol-standardit kuuluvat direktiivin 93/65/ETY soveltamisalaan, ja niillä edistetään jäsenvaltioiden kansallisten ilmaliikenteen hallintajärjestelmien yhdenmukaistamista erityisesti lennonjohtoyksiköiden välillä tapahtuvan lentojen siirron (OLDI), lentoliikenteen kulun hallinnan (ADEXP) ja kansallisten järjestelmien välisen televiestinnän (FDE-ICD) osalta. (4) OLDI-standardin versio 2.2 ja ADEXP-standardin versio 2.0 korvaavat kyseisten standardien edelliset versiot, jotka ovat toistaiseksi voimassa direktiivin 97/15/EY 1 artiklan säännösten nojalla, minkä vuoksi kyseinen artikla on kumottava. (5) Tämän asetuksen säännökset ovat direktiivillä 93/65/ETY perustetun komitean lausunnon mukaiset, ON ANTANUT TÄMÄN ASETUKSEN: 1 artikla Hyväksytään neuvoston direktiivin 93/65/ETY mukaisesti seuraaviin Eurocontrol-standardeja koskeviin asiakirjoihin sisältyvät Eurocontrol-eritelmien pakolliset tiedot sikäli kuin ne ovat tarpeellisia integroidun eurooppalaisen lentoliikenteen hallintajärjestelmän (ATM) täytäntöön panemiseksi: - Eurocontrol-standardi online-tiedonsiirrosta (On-Line Data Interchange, OLDI), versio 2.2 (Eurocontrolin asiakirjaviite DPS.ET1.ST06-STD), joka on tämän asetuksen liitteenä I, - Eurocontrol-standardi ilmaliikennepalveluiden tiedonsiirrosta (Air Traffic Services Data Exchange Presentation, ADEXP), versio 2.0 (Eurocontrolin asiakirjaviite DPS.ET1.ST09-STD), joka on tämän asetuksen liitteenä II, - Eurocontrol-standardi lentotietojen siirron rajapinnan kontrollista (Flight Data Exchange - Interface Control Document, FDE-ICD), versio 1.0 (Eurocontrolin asiakirjaviite COM.ET1.ST12-STD), joka on tämän asetuksen liitteenä III. 2 artikla Kumotaan komission direktiivin 97/15/EY 1 artikla. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä syyskuuta 2000. Komission puolesta Loyola De Palacio Varapuheenjohtaja (1) EYVL L 187, 29.7.1993, s. 52. (2) EYVL L 95, 10.4.1997, s. 16. LIITE I ONLINETIEDONSIIRTO (ON-LINE DATA INTERCHANGE, OLDI), VERSIO 2.2 (Eurocontrolin asiakirjaviite DPS.ET1.ST06-STD) SISÄLLYSLUETTELO >TAULUKON PAIKKA> TEKIJÄNOIKEUSTIEDOT Tämän asiakirjan on laatinut Euroopan lennonvarmistusjärjestö (Eurocontrol). Eurocontrol omistaa asiakirjan tekijänoikeudet. Asiakirjan sisältö kokonaisuudessaan tai osin on siten vapaasti jäsenvaltioiden edustajien käytettävissä, mutta asiakirjan kopiointi tai toimittaminen ulkopuolisille edellyttää Eurocontrolin antama kirjallista lupaa. ESIPUHE 1. Vastuunalainen elin Eurocontrol-standardin on-line-tiedonsiirrosta (OLDI), painos 2.2, on julkaissut Euroopan lennonjohdon yhtenäistämisohjelman (EATCHIP) kehitysjaos (DED), Eurocontrol, joka on myös vastuussa asiakirjan päivittämisestä. Asiakirjaa koskevat kommentit ja kyselyt tulee osoittaa jaostolle DED-2, osoitteeseen Director General, Eurocontrol, Rue de la Fusée, 96, B-1130 Bruxelles. 2. Yhteys EATCHIP ohjelma-asiakirjaan Tämä standardi muodostaa EATCHIP ohjelma-asiakirjan (EWPD) 30. syyskuuta 1994 päivätyn painoksen 2.0 mukaisen päätöksen EATCHIPin ATM- tietojenkäsittelyjärjestelmän (DPS) asiantuntijatehtävän DPS.ET1.ST06 alaisuuteen. 3. Hyväksyntä ja lisäykset Tämä standardi on hyväksytty seuraavissa vaiheissa Eurocontrol-standardointiohjeiden mukaisesti: - EATCHIP:n toimintavaatimus- ja ATM-tietojenkäsittelytyöryhmän (ODT) hyväksyntä kirjeenvaihdon kautta, - Kaikkien ECAC-valtioiden kuuleminen edustajien välityksellä johtokuntakomiteassa tai EATCHIP-projektivaliokunnassa, - EATCHIP:n projektivaliokunnan ja johtokuntakomitean hyväksyntä, - Pysyvän komission hyväksyntä. Tämän standardin lausekkeet astuivat voimaan pysyvän komission hyväksyttyä ne. ODT:n kautta voidaan esittää lisäyksiä ja täydennyksiä käsittelyä ja mahdollista hyväksyntää varten, jotta järjestelmä pysyy lennonjohdon (ATC) kehityksen tasalla. Muutokset otetaan käyttöön joko lisäyksinä tai uutena painoksena asiakirjasta erikseen määriteltyjen hyväksyntä- ja lausuntokierrosmenettelyjen jälkeen. 4. Toimituskäytännöt Kunkin selostuksen kohdalla on noudatettu seuraavaa käytäntöä: normatiiviset tiedot on ladottu normaalitekstinä; suositukset on ladottu kursiivilla ja varustettu merkinnällä Suositus. Eritelmien kohdalla on noudatettu seuraavaa käytäntöä: normatiivisissa kohdissa käytetään verbiä "tulee" ja suosituksissa verbiä "tulisi". Huomautukset on ladottu sisennettyinä sekä merkitty etuliitteellä "HUOM.". 5. Yhteys on-line-tiedonsiirrosta laaditun Eurocontrol-standardin painokseen 1 Tämä asiakirja korvaa on-line-tiedonsiirrosta laaditun Eurocontrol-standardin painoksen 1 osat 1 ja 2. Osan 3, joka kuvaa käytettävät tekniset protokollat, korvaa Eurocontrol-standardi lentotietojen siirrosta - rajapinnan hallinta osa 1. 6. Merkittävät muutokset painokseen 1 Seuraavassa on lueteltu merkittävimmät muutokset ja lisäykset painokseen 1: 1. Seuraavien peruskäytäntöä täydentävien (vapaaehtoisten) sanomien käyttöönotto: - Koordinoinnin kumoamissanoma (MAC), - Toisiovalvontatutkan (SSR) koodinantosanoma (COD), - Informaatiosanoma (INF). 2. Sellaisen sanomasisällön ja -muodon määrittely, joka koskee rajan ylittävää lentoa reitillä, jota ei ole määritelty ilmaliikennepalveluiden (ATS) reitiksi, mutta jonka reittisegmentillä on määrätty alku- ja päätepiste. 3. Sellaisen dialogin käyttöönotto, jonka avulla: - suunnittelutehtävissä olevat lennonjohtajat voivat tunnistaa ja selvittää tavanomaisesta poikkeavat siirto-olosuhteet, - hyväksyvä yksikkö voi antaa vastaesityksen siirto-olosuhteista, - kommunikoinnin siirtomenettelyt voidaan järjestää osana vastuunsiirto-menettelyä. 4. Eurocontrol-standardin ATS-tietojen vaihdosta (ADEXP) painoksen 2 mukaisen formaatin käyttöönotto. Kaikki perusmenettelyssä määritellyt ja dialogimenettelyn koordinointivaiheen aikana käytetyt sanomat on kuvattu käyttäen sekä kansainvälisen siviili-ilmailujärjestön (ICAO) että ADEXPin formaatteja. Kommunikoinnin siirtosanomat, jotka on kuvattu dialogimenettelyssä, on kuvattu ainoastaan ADEXPin mukaisesti. 5. Seuraavien painoksen 1 liitteiden poisto: A: ATC-yksiköiden luettelo B: OLDI-sanoman rakenne (kaikki sanomat painoksessa 3 sisältävät esimerkin) D: Aikaisempi kehitys E: Käyttöönottosuunnitelma F: Noudattaminen valtioissa G: Käyttöönoton ohjeita H: OLDI:n arvioinnin ohjeita. 6. Osan 3 - tekniset vaatimukset - erottaminen sovellusohjeista. 7. Yhteys muihin asiakirjoihin Tässä asiakirjassa viitataan kahteen sanomien laadinnan kenttäformaattityyppiin: ICAO ja ADEXP. ICAO-kenttäformaatit on kuvattu viitteessä 1. Jos viite 1 myöhemmin korvataan toisella asiakirjalla, ICAO-kenttätyyppeihin sovelletaan uudessa asiakirjassa kuvattuja määritelmiä. ADEXP-kenttäformaatit on kuvattu viitteessä 2. HUOM. Viiteasiakirjat on lueteltu osuudessa 2. 8. Kieli Asiakirjan alkukieli on englanti. 1. JOHDANTO 1.1. Päämäärä 1.1.1. Lennonjohtopalvelujen piiriin kuuluvien lentojen siirto lennonjohtoyksiköstä toiseen pyritään saamaan mahdollisimman turvalliseksi. Tämän päämäärän saavuttamiseksi yleinen käytäntö on, että lennon kulku kahden lennonjohtoyksikön välisen rajan yli koordinoidaan etukäteen yksiköiden kesken ja että lennonjohtovastuu siirtyy lennon ylittäessä tuon rajan tai välittömästi ennen sitä. 1.1.2. Silloin kun yksittäisten lentojen koordinointiin kuuluva tietojen siirto joudutaan suorittamaan puhelimen välityksellä, kokonaisuudesta muodostuu huomattavan raskas ja resursseja vievä operaatio, erityisesti aluelennonvalvontakeskuksissa (ACC). Euroopan aluelennonvalvontakeskuksissa aloitettiinkin 80-luvun alussa puhelimet korvaavan on-line-tiedonsiirron järjestelmän (OLDI) käyttö lentotietojärjestelmien (FDPS) välisessä yhteydenpidossa. 1.1.3. Käyttöönoton helpottamiseksi asiaankuuluvat tahot sopivat yhteisistä säännöistä ja sanomarakenteista ja kokosivat ne on-line-tiedonsiirtoa koskevan Eurocontrol-standardin painokseen 1. Käsillä oleva asiakirja, painos 2.2, on luotu tukemaan kyseisten toimintojen jatkokehitystä EATCHIP:n vaatimusten mukaisesti. 1.2. Soveltamisala 1.2.1. Tässä asiakirjassa määritetään ATC-yksiköitä palvelevien lentotietojärjestelmien väliset toiminnot ja sanomat, jotta saavutettaisiin: - tarvittava koordinaatio ennen lentojen siirtoa yksiköltä toiselle, - lentojen kommunikoinnin siirto. 1.2.2. Tässä asiakirjassa: - määritetään sanomarakenteet ja sisältösäännöt, - kuvataan toiminnot, jotka kyseeseen tulevilla yksiköillä tulee olla tätä tiedonsiirtotarkoitusta varten. 1.2.3. Tämä standardi on sovellettavissa Eurocontrolin jäsenvaltioiden välillä aluelennonjohtopalveluita tarjoavien yksiköiden kansainvälisiin OLDI-järjestelmiin. 1.2.4. Suositus Suositellaan, että Euroopan siviili-ilmailukonferenssin (ECAC) jäsenvaltiot soveltaisivat tätä standardia: - kansainvälisiin aluelennonjohtopalveluita tarjoavien yksiköiden välisiin OLDI-järjestelmiin ECAC-alueen sisällä, - aluelennonjohtopalveluita tarjoavien yksiköiden OLDI-järjestelmiin kyseisten maiden sisällä. 2. VIITTAUKSET 2.1. Seuraavien asiakirjojen ja standardien ne kohdat, joihin viitataan tässä asiakirjassa, ovat osa tätä Eurocontrol-standardia. Viiteasiakirjoista ja -standardeista on ilmoitettu tämän Eurocontrol-standardin julkaisuhetkellä voimassa olleet painokset. Viitteenä oleviin kansainvälisen siviili-ilmailujärjestön (ICAO) asiakirjoihin tehdyt muutokset tulee välittömästi ottaa huomioon tässä Eurocontrol-standardissa. Muiden viitteenä olevien asiakirjojen muutokset tulevat osaksi tätä Eurocontrol-standardia vasta kun ne on virallisesti arvioitu ja sisällytetty tähän Eurocontrol-standardiin. Mikäli kyseiset muut viitteenä olevat asiakirjat ovat ristiriidassa tämän Eurocontrol-standardin kanssa, noudatetaan tätä Eurocontrol-standardia. 2.2. Tässä standardissa viitataan seuraaviin asiakirjoihin: 1. Procedures for Air Navigation Services - Rules of the Air & Air Traffic Services, ICAO-asiakirja 4444, 13. painos, 7.11.1996, korjauksineen. 2. Painos 2.0 asiakirjasta Eurocontrol-standardi, ATS-tietojen vaihto (ADEXP), viitenumero DPS-ET1-ST09-STD-01-00, kesäkuu 1998. 3. MÄÄRITELMÄT, TUNNUKSET JA LYHENTEET 3.1. Määritelmät Tässä Eurocontrol-standardissa noudatetaan seuraavia määritelmiä. 3.1.1. Hyväksyvä yksikkö (Accepting Unit): lennonjohtopalveluja tarjoava yksikkö, joka ottaa tai on ottanut vastuun, kun siirto yksiköltä toiselle on tapahtumassa tai tapahtunut. 3.1.2. Kuittaus (Acknowledgement): Ilmoitus sanoman vastaanottamisesta ja sen toteamisesta käsittelykelpoiseksi. 3.1.3. Aktivointi (Activation): Vastaanottavan lennonjohtoyksikön prosessi, jonka aikana se saa kulloisenkin lennon lentosuunnitelman päivitystiedot siirtävältä yksiköltä osana yksiköiden välistä koordinointia, minkä jälkeen tiedot luovutetaan lennonjohtajille. 3.1.4. Korkeus (Altitude): Tason, pisteen tai pisteeksi luokiteltavan kohteen pystysuora etäisyys merenpinnan tasosta. 3.1.5. Sovellus (Application): Sellainen ilmaliikennepalveluiden (ATS) alijärjestelmä, joka on tämän standardin mukainen ja joka liittyy vastaaviin kokonaisuuksiin muissa ilmaliikennepalvelujärjestelmissä. 3.1.6. Vastuualue (Area of Responsibility): Erikseen määritelty ilmatila, jonka sisällä lennonjohtoyksikkö tarjoaa lennonjohtopalveluja. 3.1.7. Yhdistäminen (Association): Menettely, jossa järjestelmä yhdistää saadun OLDI-sanoman tietokannassa olevaan lentosuunnitelmamerkintään. 3.1.8. Lennonjohtoyksikkö eli ATC-yksikkö (ATC Unit): Lennonjohtopalveluja tarjoava yksikkö. 3.1.9. Saatavuus (Availability): Todennäköisyys, jolla tietty palvelu tai ominaisuus on käyttäjän saatavilla tiettynä aikana. 3.1.10. Raja (Boundary): Tasot (lateraaliset ja vertikaaliset), jotka määräävät ATC-yksikön vastuualueen. 3.1.11. Sallittu lentokorkeus (Cleared Flight Level): Lennonvalvonnan koneelle määrittelemä sallittu lentokorkeus. 3.1.12. Koordinointi, ATC (Co-ordination, ATC): Vierekkäisten ATC-yksiköiden suorittama määrämuotoinen prosessi, jossa yksiköt tiedottavat toisilleen lentojen suunnitellun siirtymisen yli yksiköiden välisen rajan; tarkoituksena on taata lentoturvallisuus aiottujen toimenpiteiden johdonmukaisuuden avulla. 3.1.13. Koordinointisanoma (Co-ordination Message): Yleistermi, jolla tarkoitetaan ATC-koordinoinnin yhteydessä käytettäviä sanomia. Näihin kuuluu myös kappaleessa 8.8 kuvattu erikoissanoma CDN. 3.1.14. Koordinointivaihe (Co-ordination Phase): Tietyn lennon yhteydessä se vaihe, jonka aikana siirtävä ja vastaanottava ATC-yksikkö sopivat ehdoista (kuten lentokorkeudesta ja rajanylityskohdasta), joiden mukaan lennonjohtovastuu siirtyy yksiköltä toiselle. 3.1.15. Koordinointipiste, COP (Co-ordination Point): ATC-yksiköiden koordinointijaksossa yksiköiden väliselle rajalle tai sen läheisyyteen sopima piste, johon viitataan koordinointiviesteissä. 3.1.16. Korrelointi (Correlation): Tiettyjen kriteerien mukainen prosessi, jossa yhdistetään saman lennon lentosuunnitelmatiedot ja tutkajälki, useimmiten lennonvalvojan näytölle esitettäväksi. 3.1.17. Eurocontrol-standardi (Eurocontrol Standard): Mikä tahansa Eurocontrol-jäsenvaltioiden ilmaliikennepalvelujärjestelmissä käytettäväksi hyväksymä olennainen fyysisiä ominaisuuksia, rakennetta, materiaaleja, suorituskykyä, henkilöstöä tai menettelyä kuvaava määrittely. Eurocontrol-standardi ei saa olla ristiriidassa kansainvälisen siviili-ilmailujärjestön ICAOn normien kanssa, vaan sillä täydennetään näitä normeja tarvittaessa. 3.1.18. Toimeenpaneva lennonjohtaja (Executive Controller): Lennonjohtaja, joka itse suoraan antaa johdettavanaan oleville lennoille ohjeita. Näihin kuuluvat aluetutkavalvontapalveluja tarjoavat lennonjohtajat. 3.1.19. Jättökorkeus (Exit Level): Lentokorkeus, jolla lento suunnitelman mukaan ylittää lennonjohtovastuun siirtokohdan. Jättökorkeuteen voi liittyä täydentäviä ylitysolosuhteita, jotka määrittelevät korkeusalueen, jonka sisällä nouseva tai laskeutuva lento pysyttelee. 3.1.20. Lentosuunnitelma (Flight Plan): Lentokoneen koko lentoa tai sen osaa koskevaa, ilmaliikennepalveluyksiköille toimitettavaa määrämuotoista tietoa. Myös FDPS-järjestelmän sisältämää, lennon lentosuunnitelmasta saatua tietoa. 3.1.21. Generointi (Generate): ATC-järjestelmässä prosessi, jossa tietokannasta tai -kannoista poimitaan asiaankuuluvia tietoja ja luodaan sanoma lähetettäväksi vastaanottavalle ATC-yksikölle. 3.1.22. ICAO-formaatti (ICAO Format): Maasta-maahan-ilmaliikennepalvelusanomien lähetyksessä käytetty sanomarakenne, jossa käytetään viitteessä 1 kuvattuja kenttätyyppejä ja -erottimia. 3.1.23. Korkeus (Level): Yleistermi, joka viittaa lentokoneen korkeussijaintiin; tämän standardin yhteydessä termi korkeus tai lentokorkeus sisältää korkeustiedon, silloin kun sitä on käytetty. 3.1.24. Tiedoksianto (Notification): Prosessi, jonka aikana siirtävä yksikkö lähettää tietoa vastaanottavan yksikön järjestelmän päivittämiseksi koordinointivaiheen valmistelussa. 3.1.25. Vastaanottava yksikkö (Receiving Unit): ATC-yksikkö, jolle sanoma lähetetään. 3.1.26. Luotettavuus (Reliability): Prosentuaalinen osuus palvelun suunnitellusta saatavuudesta. 3.1.27. Pyydetty lentokorkeus (Requested Flight Level): Lentokorkeus, jota lento pyytää lentosuunnitelmassa. 3.1.28. Korjaus (Revision): Muutos lähettävän ATC-yksikön vastaanottavalle ATC-yksikölle aikaisemmin antamaan tietoon. 3.1.29. Täydentävä ylityskorkeus (Supplementary Crossing Level): Korkeus, jolla tai jonka yläpuolella, tai korkeus, jolla tai jonka alapuolella lento suunnitelman mukaan ylittää lennonjohtovastuun siirtokohdan. Täydentävä korkeus, mikäli sellaista käytetään, on osa jättökorkeutta. 3.1.30. Järjestelmän lentosuunnitelma (System Flight Plan): FDPS-järjestelmän sisältämää, jonkin lennon lentosuunnitelmasta peräisin olevaa tietoa. 3.1.31. Siirtotapahtuma-aika (Transaction Time): Sanoman alkuunpanon jälkeinen aika, joka kuluu sanoman siirtoon, alustavaan käsittelyyn vastaanottavassa järjestelmässä, kuittausviestin generointiin ja siirtoon sekä sen tunnistamiseen lähettäneessä järjestelmässä. 3.1.32. Lennonjohtovastuun siirtokohta (Transfer of Control Point): Lentokoneen reitillä sijaitseva piste, jossa vastuu ilmaliikennepalveluiden järjestämisestä siirtyy yhdeltä ATC-yksiköltä toiselle. Ei välttämättä ole sama kuin koordinointipiste (COP). 3.1.33. Siirtovaihe (Transfer Phase): Koordinointivaihetta seuraava lennon vaihe, jonka aikana toteutetaan kommunikoinnin siirto. 3.1.34. Siirtävä yksikkö (Transferring Unit): Koordinointijakson aikana se ATC-yksikkö, jonka vastuulla on asiaankuuluvien palvelujen tarjoaminen lennolle ennen yksiköiden välistä rajaa ja joka panee alulle koordinointivaiheen seuraavan yksikön kanssa. 3.1.35. Lähettää (Transmit): Välittää sanoma järjestelmästä toiseen. 3.1.36. Yksikkö (Unit): Ilmaliikennepalveluyksikkö. 3.1.37. Varoitus (Warning): Työpisteessä näkyvä ilmoitus silloin, kun automaattinen koordinointimenettely on epäonnistunut. 3.2. Tunnukset ja lyhenteet Tässä Eurocontrol-standardissa noudatetaan seuraavia tunnuksia ja lyhenteitä. ABI Advance Boundary Information Message: Rajatiedon ennakkoilmoitussanoma ACC Area Control Centre: Aluevalvontakeskus ACP Accept Message: Hyväksyntäsanoma ACT Activate Message: Aktivointisanoma ADEXP ATS Data Exchange Presentation: ATS-tietojen vaihto ATC Air Traffic Control: Lennonjohto ATM Air Traffic Management: Ilmaliikenteen hallinta ATS Air Traffic Service: Ilmaliikennepalvelu CDN Co-ordination Message: Koordinointisanoma CNL Flight Plan Cancellation: Lentosuunnitelman peruuttaminen COD SSR Code Assignment Message: SSR-koodinantosanoma COF Change of Frequency Message: Taajuudenvaihtosanoma COP Co-ordination Point: Koordinointipiste DED Directorate of EATCHIP Development, Eurocontrol: EATCHIP-kehityksen jaos, Eurocontrol EATCHIP European ATC Harmonisation and Integration Programme: Euroopan lennonjohdon yhtenäistämisohjelma ECAC European Civil Aviation Conference: Euroopan siviili-ilmailukonferenssi ETO Estimated Time Over: Arvioitu ylitysaika ETOT Estimated Take-Off Time: Arvioitu lentoonlähtöaika EWPD EATCHIP Work Programme Document: EATCHIP työohjelma FDPS Flight Data Processing System: Lentotietojärjestelmä FRF Further Route of Flight: Lennon jatkoreitti HMI Human-Machine Interface: Käyttöliittymä HOP Handover Proposal Message: Vastuunsiirtoehdotussanoma ICAO International Civil Aviation Organisation: Kansainvälinen siviili-ilmailujärjestö INF Information Message: Informaatiosanoma LAM Logical Acknowledgement Message: Looginen kuittaussanoma LoA Letter of Agreement: Sopimuskirje MAC Message for the Abrogation of Co-ordination: Koordinoinnin kumoamissanoma MAS Manual Assumption of Communications: Manuaalisen yhteyden vahvistus NM Nautical Mile: Meripeninkulma OLDI On-Line Data Interchange: On-line-tiedonsiirto ORCAM Originating Region Code Assignment Method: Lähtöalueperustainen koodinmäärittelymenetelmä PAC Preliminary Activate Message: Alustava aktivointisanoma RAP Referred Activate Proposal Message: Ratkaistavaksi lähetetty aktivointiehdotussanoma REV Revision Message: Korjaussanoma RJC Reject Co-ordination Message: Koordinoinnin hylkäyssanoma ROF Request on Frequency Message: Taajuudenvaihtopyyntösanoma RRV Referred Revision Message: Ratkaistavaksi lähetetty korjaussanoma SBY Stand-by Message: Valmiussanoma SDM Supplementary Data Message: Täydentävä tietosanoma SSR Secondary Surveillance Radar: Toisiovalvontatutka SYSCO System Supported Co-ordination: Järjestelmän tukema koordinointi TI Transfer Initiation: Siirron alkuunpano TIM Transfer Initiation Message: Siirron alkuunpanosanoma TWR/APP Tower (aerodrome control) and Approach Control: Lähi- ja lähestymislennonjohto 4. YLEISLUONTOISET VAATIMUKSET 4.1. Johdanto Tässä jaksossa kuvataan ATC-yksiköiden välillä käytettävän OLDI-palvelun yleiset toimintavaatimukset sekä käytettävien erityyppisten sanomien luokittelu- ja suorituskykyvaatimukset. 4.2. Lentotietojärjestelmälle asetettavat vaatimukset 4.2.1. Lentotietokanta Tässä asiakirjassa kuvattua palvelua käyttäville yksiköille toimitetaan tietoja FDPS-järjestelmästä, joka sisältää kaikki tarvittavat tiedot määriteltyjen sanomien näyttöön, käsittelyyn ja kokoamiseen. Ensisijainen lentotiedon lähde on kunkin lennon lentosuunnitelma sellaisena kuin se on arkistoitu lentäjän toimesta tai hänen puolestaan. Lisätietoja saadaan käsittelemällä lentosuunnitelmia kyseisen yksikön ympäristöolosuhteet huomioon ottaen. 4.2.2. Reaaliaikainen toiminta OLDI-menettely sisältää siirtävässä yksikössä tapahtumia, joilla käynnistetään toimintoja, joiden perusteella siirtävä valvoja saa tarvittavat tiedot ajoissa ja joilla suoritetaan koordinoivan tiedon siirto hyväksyvälle yksikölle. Tätä tarkoitusta varten FDPS kykenee käynnistämään toimintoja vertailemalla UTC-aikaa ja tarpeellisia aikaparametrejä sekä lentotietokannasta saatuja aikoja lentoreitin eri pisteissä. 4.2.3. Tietoliikennemahdollisuudet 4.2.3.1. FDPS:n tulee kyetä vastaanottamaan ja lähettämään lentotietoa kulloisenkin sanoman vaatimalla ja tämän asiakirjan määrittämällä tavalla OLDI-yhteensopivan tiedonsiirtojärjestelmän avulla. 4.2.3.2. Suositus FDPS:n tulisi olla laajennettavissa siten, että siihen voidaan sisällyttää tähän standardiin tulevaisuudessa mahdollisesti lisättävät sanomat. 4.2.3.3. Käytettävän tiedonsiirtojärjestelmän tulee, tämän asiakirjan määrittelemien suorituskykyvaatimusten rajoissa, tarjota nopeaa ja luotettavaa sovellusten välistä tiedonsiirtoa: - varmistamalla OLDI-sanomanvälityksen eheys, - tarkkailemalla joko kahdenvälisiä yhteyksiä tai koko tiedonsiirtoverkon tilaa. 4.2.3.4. FDPS:n tulee varoittaa työpisteitä, jos tiedonsiirtojärjestelmässä havaitaan poikkeavuuksia. 4.2.4. Ohjelmistotoiminnot 4.2.4.1. OLDI-palveluja tarjoavan järjestelmän tulee pystyä automaattisesti vastaanottamaan, varastoimaan, käsittelemään, poimimaan ja toimittamaan näytölle sekä lähettämään OLDI:in liittyvää tietoa reaaliajassa. 4.2.4.2. FDPS:n tulee: - kuvastaa kulloisenkin OLDI-toiminnon kannalta merkityksellistä tietoa tämän standardin määrittelemällä tavalla joko automaattisesti, käsin tai näiden yhdistelmällä päivitettynä, - kyetä poimimaan lentotietokannasta kyseisiä tietoja, - pystyä osoittamaan lentoreitillä seuraava ATC-yksikkö. 4.2.4.3. Seuraavista sovitaan kahdenvälisesti: - koordinointipisteet (COP), - kiintopisteet, joita käytetään suunta- ja etäisyysmerkintöihin ATS:n ulkopuolisten reittilohkojen COP-määrittelyissä. HUOM. COP ei ole välttämättä sama kuin lennonjohtovastuun siirtokohta. 4.2.5. Käyttöliittymä (HMI) 4.2.5.1. Käyttöliittymän tulee kyetä: - näyttämään OLDI-sanomien toiminnallinen sisältö ja välitöntä huomiota vaativat, saatuihin sanomiin liittyvät varoitukset, - ohjaamaan koordinointi- ja siirtosanomavaroitukset kyseisten lentojen koordinoinnista vastuussa oleville työpisteille. 4.2.5.2. ATC-henkilöstön tulee voida muuttaa tietoja, joihin sanomien toiminnallinen sisältö perustuu, tämän asiakirjan määräämällä tavalla. 4.2.5.3. Käyttöliittymän tulee ilmaista, että sanoman siirto on käynnissä tai että sanoma on lähetetty asianmukaisesti. 4.2.5.4. Varoituksen tai huomautuksen tulee päätyä automaattisesti asiaankuuluvan lennonjohtajan tai teknisen henkilökunnan työpisteeseen, jos koordinointi- tai siirtosanomaa ei ole kuitattu määritellyn ajan sisällä. 4.2.5.5. Tällaisen varoituksen tai huomautuksen tulee olla muotoa, joka välittömästi herättää kyseisessä työpisteessä olevan henkilön huomion. 4.2.5.6. Suositus OLDI:a käyttävän työpisteen käyttöliittymän tulisi hälyttää, mikäli OLDI-palvelu ei ole käytettävissä. 4.2.6. Sanomien alullepano 4.2.6.1. Jokaisen järjestelmän tulee sisältää järjestelmäparametrit, joiden avulla varmistetaan OLDI-sanomien oikea-aikainen automaattinen alullepano. 4.2.6.2. Suositus Koordinointisanoman lähetys tulisi tarpeen vaatiessa voida aloittaa käsin ennen laskettua lähetysaikaa. 4.2.6.3. Järjestelmän tulee turvata automaattinen tapahtuman käynnistys, mikäli manuaalista käynnistystä ei ole suoritettu. 4.2.6.4. Järjestelmän tulee käyttää hyväksi aikaparametrejä seuraaviin määrittelyihin: - lähetystä edeltävä varoaika, jona sanomien toiminnallinen sisältö on nähtävillä siirtävässä yksikössä, - varoaika, joko yleinen tai COP:ta kohden, sanoman lähetystä varten tarvittaessa, - sanoman lähetyksen jälkeinen aika, jonka kuluessa on saatava ohjelmallinen kuittaus (pisin sallittu vastaustauko). 4.2.6.5. Sanoman lähetyksen tulee tapahtua viivytyksettä, silloin kun siihen vaadittavat tiedot saadaan myöhemmin kuin aiottuna lähetysaikana. Esimerkki: Lento alkaa GAT IFR -segmentin pisteessä, joka on lähellä myöhemmin ylitettävää rajaa; pisteen ETO on ilmoitettu kahdeksan minuuttia ennen COP:tä, jolloin ACT-sanoma on aikaparametrin mukaan jo myöhässä; sanoma lähetetään välittömästi. 4.2.7. Sanomien vastaanotto 4.2.7.1. ATC-järjestelmän tulee kyetä: - vastaanottamaan OLDI-sanomia, - käsittelemään niitä automaattisesti tämän standardin mukaisesti, - tulostamaan lentotietoa saatujen sanomien mukaan sekä tulostamaan tarpeellisia varoituksia, mikäli saadussa tiedossa on ristiriitaisuuksia, - generoimaan ja lähettämään automaattisesti ohjelmallisia kuittaussanomia. 4.2.7.2. Järjestelmän tulee generoida ja lähettää kuittaussanoma (looginen kuittaus- (LAM), hyväksyntä- (ACP) tai valmiussanoma (SBY)) kun sitä vastaava alkuperäinen sanoma on käsitelty ja käsittelyn tulosten esitys asiaankuuluville työpisteille on varmistunut.HUOM. Kuittauksen yksityiskohtaiset edellytykset on käsitelty jokaisen sanoman kohdalla erikseen. 4.3. Ajantasaistaminen valvontatiedon perusteella Suositus Aika-arviotiedon paikkansapitävyyden varmistamiseksi lentotietokantaa tulisi päivittää lentojen tutkavalvonnasta ja muista valvontalähteistä saadun tiedon avulla. 4.4. OLDI-tiedon tallentaminen 4.4.1. Sisältö Kaikkien OLDI-sanomien sisältö ja vastaanottoaika tulee tallentaa. 4.4.2. Välineistö Tallennetun tiedon hakua ja tulostamista varten tulee olla käytettävissä tarvittava välineistö. 4.5. Saatavuus, luotettavuus, tietoturva ja tiedon eheys 4.5.1. Saatavuus 4.5.1.1. OLDI-palvelun tulee olla käytettävissä yksiköiden välillä normaalin ja ruuhkaliikenteen aikana. 4.5.1.2. Suositus OLDI-palvelun tulisi olla käytettävissä 24 tuntia vuorokaudessa joka vuorokautena. 4.5.1.3. Suunnitellut järjestelmän käyttökatkot (ja samalla suunnitellut saatavuusajat) tulee sopia molempien asianomaisten yksiköiden välillä. 4.5.2. Luotettavuus 4.5.2.1. Jokaisen OLDI-linkin luotettavuuden tulee olla vähintään 99,86 prosenttia (vastaa enintään 12 tuntia käyttökatkoja vuodessa 24 tuntia vuorokaudessa käytössä olevassa järjestelmässä). 4.5.2.2. Suositus Jos se on toiminnan kannalta perusteltua, luotettavuuden tulisi olla vähintään 99,99 prosenttia (vastaa enintään 52 minuuttia käyttökatkoja vuoden aikana 24 tuntia vuorokaudessa käytössä olevassa järjestelmässä). 4.5.3. Tietoturva Suositus OLDI-järjestelmiin tulisi soveltaa tietoturvajärjestelyjä (kuten käyttörajoituksia, lähdetarkistuksia) sekä, mikäli mahdollista, verkonhallintaa. 4.5.4. Tiedon eheys Ohjelmistotason virhetiheys ei saa ylittää yhtä siirrossa tapahtunutta virhettä 2000:ta sanomaa kohti. 4.6. Toiminnallinen arviointi 4.6.1. Arviointijakso Jokaisen uuden OLDI-järjestelmään lisättävän osan tulee, mukaan lukien olemassa oleviin yhteyksiin lisättävät osat, ennen käyttöönottoaan läpäistä arviointijakso, jonka aikana tutkitaan sen ominaisuudet, kuten tiedon eheys, tarkkuus, suorituskyky, yhteensopivuus ATC-menettelyjen kanssa sekä yleinen turvallisuus. HUOM. Eurocontrolin OLDI-sihteeristöstä on saatavissa uuden osan arviointia helpottava menettelyopas. 4.6.2. Operatiivinen käyttöönottoajankohta Operatiivisesta käyttöönotosta arviointivaiheen jälkeen tulee sopia virallisesti kahden yksikön välillä. 5. SANOMAKATEGORIAT 5.1. Yleistä 5.1.1. Päämäärä Asiakirjan tässä osassa: - määritellään sanomakategoriat, - määritellään siirtotapahtuman aikavaatimukset kategorioittain, - määrätään, mitkä sanomat ovat pakollisia ja mitkä täydentäviä, - asetetaan sanomatyyppien kategoriat. 5.1.2. Sanomakategoriat OLDI-sanomat on jaettu seuraaviin kategorioihin: - Kategoria 1: Kommunikoinnin siirto, - Kategoria 2: Koordinointi, - Kategoria 3: Tiedoksianto. 5.2. Siirtotapahtuma-ajat 5.2.1. Ehdot siirtotapahtuma-ajoille 5.2.1.1. Siirtotapahtuma-ajat sisältävät siirron, alustavan käsittelyn vastaanottavassa yksikössä sekä kuittaussanoman laadinnan, lähetyksen ja vastaanoton siirtävässä yksikössä. Tämän vuoksi automaattisia kuittaussanomia LAM ja SBY ei ole asetettu mihinkään sanomakategoriaan. 5.2.1.2. Eri sanomakategorioille määritetyt enimmäissiirtotapahtuma-ajat on lueteltu taulukossa 5-1. Taulukko 5-1 Enimmäissiirtotapahtuma-ajat >TAULUKON PAIKKA> 5.2.1.3. Kullekin sanomakategorialle tai -tyypille määritellään vastaustauon enimmäispituus. 5.2.1.4. Jos sanoman lähetyksen jälkeen ei ole saatu kuittausta määritellyn ajan sisällä, tulee sanoman lähetys tai käsittely todeta epäonnistuneeksi sekä antaa varoitus tässä asiakirjassa kulloinkin määritellyllä tavalla. 5.2.1.5. Suositus Vastaustauon pituus kolmen eri kategorian kohdalla saisi olla enintään 12, 30 ja 60 sekuntia. 5.3. Sanomien luokittelu ja kategorisointi 5.3.1. Sanomien luokittelu - pakollinen ja täydentävä 5.3.1.1. Tässä asiakirjassa kuvatut sanomat on luokiteltu joko pakollisiksi tai täydentäviksi. 5.3.1.2. Silloin kun sanoma on määritelty pakolliseksi (M) lähetykseen (TX), tulee järjestelmän mahdollistaa kyseisen sanoman lähetys. 5.3.1.3. Silloin kun sanoma on määritelty pakolliseksi vastaanottoon (REC), tulee järjestelmän mahdollistaa vastaanotettujen sanomien käsittely. HUOM. Erityistapauksissa, kun liikennevirta on yhdensuuntainen, pakollista sanomaa voidaan soveltaa pelkästään yhteen suuntaan. 5.3.1.4. Silloin kun sanoma on määritelty täydentäväksi (C) lähetykseen, tulee järjestelmän mahdollistaa kyseisten sanomien lähetys lähettävän yksikön sitä vaatiessa ja vastaanottavan yksikön hyväksyessä.HUOM. Täydentävät sanomat voivat olla yksisuuntaisia, mikäli toiminnalliset vaatimukset niin edellyttävät. 5.3.1.5. Silloin kun sanoma on määritelty täydentäväksi vastaanottoon, tulee järjestelmän mahdollistaa vastaanotettujen sanomien käsittely silloin, kun kyseisestä käytännöstä on sovittu osapuolten kesken. 5.3.1.6. Taulukoissa 5-3 ja 5-4 kuvatut vaatimukset ovat voimassa ainoastaan silloin, kun dialogimenettelystä koordinoinnin ja/tai kommunikoinnin siirron osalta on sovittu kahdenvälisesti ATC-yksiköiden välillä. 5.3.2. Sanomien kategorisointi 5.3.2.1. Perusmenettelyyn kuuluvien sanomien kategorisointi on määritelty taulukossa 5-2. 5.3.2.2. Dialogimenettelyn lisäkoordinointisanomien kategorisointi on määritelty taulukossa 5-3. 5.3.2.3. Dialogimenettelyn kommunikoinnin siirtosanomien kategorisointi on määritelty taulukossa 5-4. Taulukko 5-2 Perusmenettelyn sanomat >TAULUKON PAIKKA> Taulukko 5-3 Dialogimenettely - Koordinointivaiheen sanomat (Taulukon 5-2 lisäksi) >TAULUKON PAIKKA> Taulukko 5-4 Dialogimenettely - Siirtovaiheen sanomat >TAULUKON PAIKKA> 6. PERUSMENETTELY - PAKOLLISET SANOMAT 6.1. Yleistä 6.1.1. Vaatimuksien määrittely Tässä osassa kuvataan OLDI-palveluiden käyttöönoton vähimmäisvaatimukset ohjelmistotasolla. 6.1.2. Käyttöönotto OLDI:a lentojen koordinointiin käyttävien yksiköiden tulee käyttää tässä osassa kuvattuja ABI-, ACT- ja LAM-sanomia, paitsi jos ne ovat kahdenvälisesti sopineet tämän asiakirjan osassa 8 kuvatun koordinointidialogimenettelyn käytöstä, missä tapauksessa sovelletaan kyseisessä osassa määriteltyjä ACT- ja LAM-sanomien käytön edellytyksiä. 6.2. Rajatiedon ennakkoilmoitussanoma ABI (Advance Boundary Information) 6.2.1. ABI-sanoman tarkoitus ABI täyttää seuraavat toiminnalliset vaatimukset: - mahdollistaa puuttuvan lentosuunnitelmatiedon hankinnan, - tarjoaa seuraavalle ATC-yksikölle ennakkoon rajatietoja ja niihin korjauksia, - päivittää lentosuunnitelman perustietoja, - helpottaa tutkajälkien varhaista korrelointia, - helpottaa lähitulevaisuuden sektorikuormituksen tarkkaa arviointia. ABI on tiedoksiantosanoma. 6.2.2. Sanoman sisältö ABI-sanoman tulee sisältää seuraavat tiedot: - Sanoman tyyppi, - Sanoman numero, - Lentokoneen tunnistetiedot, - SSR-toimintatila ja -koodi (mikäli saatavilla), - Lähtölentoasema, - Arviotieto, - Määränpäälentoasema, - Koneiden lukumäärä ja tyyppi, - Reitti (valinnainen), - Muut lentosuunnitelmatiedot (valinnainen). HUOM. Tiedon syöttösäännöt, rakenteet ja kenttäsisällöt on määritelty liitteessä A. 6.2.3. Soveltamissäännöt 6.2.3.1. Yleistä 6.2.3.1.1. Ellei kohdista 6.2.3.1.3 tai 6.2.3.1.4 muuta johdu, tulee jokaista OLDI-menettelyssä mukana olevaa vastuualueiden välisen rajan ylitystä suunnittelevaa lentoa kohti lähettää yksi tai useampi ABI-viesti. 6.2.3.1.2. ABI-sanoma tulee lähettää ennen aktivointiviestiä (ACT) tai ratkaistavaksi lähetettyä aktivointiehdotussanomaa (RAP). 6.2.3.1.3. ABI-sanomaa ei tule generoida, mikäli aiotaan lähettää alustava aktivointisanoma (PAC). 6.2.3.1.4. Suositus ABI-sanoman lähetys tuli estää, mikäli välittömästi tai sovitun ajan sisällä ollaan lähettämässä ACT- tai RAP-sanoma.HUOM. Tämän suosituksen tarkoituksena on välttää tilannetta, jossa vastaanottavassa yksikössä yritetään samanaikaisesti eri työpisteissä ratkaista poikkeavuuksia samaa lentoa koskevien ABI- ja ACT-sanomien suhteen. 6.2.3.1.5. Korjattu ABI-sanoma tulee lähettää, jos sitä seuraavaa ACT-sanomaa ei ole generoitu ja jos: - lennon reittiä on muutettu siten, että edellisessä sanomassa annettu COP ei enää pidä paikkansa, - määränpääasema on muuttunut, tai - konetyyppi on muuttunut. 6.2.3.1.6. Suositus Korjattu ABI-sanoma tulisi lähettää, jos sitä seuraavaa ACT-sanomaa ei ole generoitu ja jos jokin seuraavista tekijöistä muuttuu: - Aiottu rajanylityskorkeus, - Oletettu SSR-koodi lennonjohtovastuun siirtokohdassa, - Arvioitu ylitysaika (ETO) COP:ssä poikkeaa edellisestä ABI-sanomasta enemmän kuin sopimuskirjeessä (LoA) on määrätty, - Jokin muu, kahdenvälisesti sovittu tekijä. 6.2.3.2. Käsittely vastaanottavassa yksikössä 6.2.3.2.1. ABI-sanoman vastaanottavan yksikön tulee yrittää yhdistää se vastaavaan lentosuunnitelmatietoon. 6.2.3.2.2. Vastaanottavassa järjestelmässä tulee automaattisesti tai käsin luoda uusi lentosuunnitelma, mikäli lentosuunnitelmatietoon yhdistäminen epäonnistuu. 6.2.3.2.3. Jos lentosuunnitelmatietoon yhdistäminen onnistuu, mutta sanoman tietojen ja vastaanottavassa yksikössä olevan vastaavan tiedon välillä havaitaan ristiriita, joka johtaisi seuraavan ACT-sanoman saannin yhteydessä korjaustarpeeseen, tulee ristiriita saattaa asianomaisen työpisteen tietoon sen ratkaisemista varten. 6.2.3.3. Lähetyksen aikaparametrit 6.2.3.3.1. Sanoma tulee lähettää parametrissä mainittua minuuttimäärää ennen arvioitua aikaa COP:ssä. 6.2.3.3.2. ABI-sanomien generoinnin parametrit tulee sisällyttää ATC-yksiköiden väliseen sopimuskirjeeseen. 6.2.3.3.3. Suositus ABI-generoinnin parametrien tulisi olla: - muunneltavissa sopimuskirjeen ehtojen perusteella, - jokaiselle COP:lle erikseen määritettyjä. 6.2.4. ABI-sanoman kuittaus 6.2.4.1. Kuittaus ABI-sanoma tulee kuitata generoimalla ja lähettämällä LAM-sanoma. HUOM. Intentionally Blank LAM-sanoma generoidaan riippumatta siitä, onnistuiko lentosuunnitelmatietoon yhdistäminen. 6.2.4.2. Ei kuittausta Suositus Jos ABI-sanomaan ei saada vahvistusta LAM-sanoman muodossa, tulisi valvovassa työpisteessä näyttää varoitus. 6.2.5. Esimerkkejä "Air 2000" 253, Boeing 757 Maltalta Birminghamiin, arvioitu BNE VOR 1221 UTC, lentokorkeus FL350, TAS 480 solmua, suunniteltu reitti UB4 BNE UB4 BPK UB3 HON, transponderi kanavalla A7012, lentokorkeuspyyntö FL390. Seuraavassa vastaavat esimerkit Reimsistä Lontoon aluelennonvalvontakeskukseen lähetetystä ABI-sanomasta. 6.2.5.1. ICAO (ABIE/L001-AMM253/A7012-LMML-BNE/1221F350-EGBB-9/B757/M-15/N0480F390 UB4 BNE UB4 BPK UB3 HON) 6.2.5.2. ADEXP -TITLE ABI -REFDATA -SENDER -FAC E -RECVR -FAC L -SEQNUM 001 -ARCID AMM253 -SSRCODE A7012 -ADEP LMML -COORDATA -PTID BNE -TO 1221 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.3. Aktivointisanoma ACT (Activate) 6.3.1. ACT-sanoman tarkoitus ACT täyttää seuraavat toiminnalliset vaatimukset: - Korvata suullinen raja-arvio lähettämällä automaattisesti tietoja lennosta ATC-yksiköltä toiselle ennen vastuunsiirtoa, - Päivittää vastaanottavan ATC-yksikön peruslentosuunnitelmatietoja tuoreimmalla tiedolla, - Helpottaa lentosuunnitelmatiedon jakelua ja näyttämistä tarvittavilla työasemilla vastaanottavassa ATC-yksikössä, - Nopeuttaa vastaanottavassa yksikössä kutsutunnuksen ja koodien korreloinnin näyttöä, - Toimittaa vastaanottavalle ATC-yksikölle siirto-olosuhteet. 6.3.2. Sanoman sisältö ACT-sanoman tulee sisältää seuraavat tiedot: - Sanoman tyyppi, - Sanoman numero, - Lentokoneen tunnistetiedot, - SSR-toimintatila ja -koodi - Lähtölentoasema, - Arviotieto, - Määränpäälentoasema, - Koneiden lukumäärä ja tyyppi, - Reitti (valinnainen), - Muut lentosuunnitelmatiedot (valinnainen). HUOM. Tiedon syöttösäännöt, rakenteet ja kenttäsisällöt on määritelty liitteessä A. 6.3.3. Soveltamissäännöt 6.3.3.1. Yleistä 6.3.3.1.1. Rajan ylittävälle lennolle tulee lähettää yksi ACT-sanoma, jollei kohdasta 6.3.3.1.10 muuta johdu. 6.3.3.1.2. ACT-sanoma tulee generoida ja lähettää automaattisesti sopimuskirjeessä määrättynä laskettuna aikana, ellei sitä ole käsin pantu alulle aikaisemmin. 6.3.3.1.3. Suositus ATC-henkilökunnalla tulisi olla mahdollisuus käynnistää ACT-sanomien lähetys ennen laskettua lähetysaikaa. 6.3.3.1.4. Lähetettävän ACT-sanoman toiminnallisen sisällön tulee olla näkyvillä lennon koordinoinnista vastaavassa työpisteessä ennen varsinaista lähetystä. 6.3.3.1.5. Suositus Kohtaan 6.3.3.1.4 liittyen ACT-sanoman automaattisen lähetysajan tulisi olla nähtävillä sisällön yhteydessä. 6.3.3.1.6. ACT-sanoman tulee sisältää kaikkein tuorein tieto lennosta ja kuvastaa täten aiottuja poistumisolosuhteita. 6.3.3.1.7. ACT-sanoman lähetyksestä tulee saada tieto asiaankuuluvalle työpisteelle. 6.3.3.1.8. Heti kun LAM on vastaanotettu, ACT-sanoman sisällöstä tulee molempia ATC-yksiköitä operatiivisesti sitova. Siirtävän yksikön ATC-henkilökunnalle tulee saattaa tieto koordinoiduista siirto-olosuhteista ja LAM:n vastaanotosta. 6.3.3.1.9. Vastaanottavan yksikön oletetaan hyväksyneen ACT-sanoman sisältämät siirto-olosuhteet, ellei se aloita koordinointia niiden muuttamiseksi. 6.3.3.1.10. Samalle koordinointikumppanille voidaan lähettää ylimääräinen ACT-sanoma ainoastaan, mikäli edellinen on kumottu MAC-sanomalla. 6.3.3.1.11. Reitti- ja muut lentosuunnitelmatiedot tulee sisällyttää sanomaan, mikäli niin on kahdenvälisesti sovittu. 6.3.3.2. Käsittely vastaanottavassa yksikössä 6.3.3.2.1. ACT-sanoman vastaanottavan ATC-järjestelmän tulee yrittää yhdistää se vastaavaan lentosuunnitelmatietoon. 6.3.3.2.2. Jos vastaava lentosuunnitelma löytyy eikä sanomassa ole ristiriitoja, jotka estäisivät normaalin käsittelyn: - toiminnallinen sisältö liitetään lentosuunnitelmaan, - tarvittavat tiedot tulostetaan operatiiviselle ATC:lle ja muille tarpeellisille työpisteille, - vastauksena lähetetään LAM-sanoma. 6.3.3.2.3. Jos vastaavaa lentosuunnitelmaa ei löydy tai sanomassa on ristiriita, joka estää normaalin käsittelyn: - mikäli lennonjohtovastuun vastaanottava sektori voidaan tunnistaa, tulee - sanoman toiminnallinen sisältö tulostaa näkyviin sektorissa, - lähettää LAM-sanoma, - luoda lentosuunnitelma, - kaikissa muissa tapauksissa LAM-sanomaa ei tule lähettää. 6.3.3.3. Lähetyksen parametrit 6.3.3.3.1. Sanoma lähetetään joko heti toisen seuraavista ehdoista täytyttyä tai niin pian kuin mahdollista sen jälkeen: - parametrissä mainittu minuuttimäärä ennen arvioitua aikaa COP:ssä, - hetki, jolloin lento on kahdenvälisesti sovitun etäisyyden päässä COP:stä. 6.3.3.3.2. ACT-sanomien generoinnin parametrit tulee sisällyttää ATC-yksiköiden väliseen sopimuskirjeeseen. 6.3.3.3.3. ACT-sanomien generoinnin parametrien tulee olla muunneltavissa sopimuskirjeen ehtojen mukaisesti. 6.3.3.3.4. Suositus ACT-generoinnin parametrit tulisi määritellä erikseen jokaiselle COP:lle. 6.3.3.3.5. Määriteltyjen parametrien tulee jättää riittävästi aikaa: - lähettävälle yksikölle päivittää siirtolentokorkeutta vastaamaan oletettuja olosuhteita COP:ssä, sekä - vastaanottavalle yksikölle käsitellä ACT ja generoida sekä lähettää LAM niin, että aikaa jää lähettävän yksikön suorittamalle suulliselle koordinoinnille ja sitä seuraavalle toiminnalle hyväksyvässä yksikössä, mikäli tiedonsiirto epäonnistuu. 6.3.4. ACT-sanoman kuittaus 6.3.4.1. Kuittaus ACT-sanoma kuitataan generoimalla ja lähettämällä LAM-sanoma. 6.3.4.2. Ei kuittausta Jos ACT-sanomaan ei saada kuittauksena LAM-sanomaa, tulee lennon koordinoinnista vastaavassa ATC-työpisteessä näyttää varoitus. 6.3.5. Esimerkkejä Seuraavat esimerkit ovat jatkoa kohdassa 6.2 mainituille ABI-sanomaesimerkeille; kaikki yksityiskohdat ovat samoja lukuun ottamatta arvioitua koordinointipisteen ylitysaikaa, joka on alla olevassa ACT-sanomassa 1226. 6.3.5.1. ICAO (ACTE/L005-AMM253/A7012-LMML-BNE/1226F350-EGBB-9/B757/M-15/N0480F390 UB4 BNE UB4 BPK UB3 HON) 6.3.5.2. ADEXP -TITLE ACT -REFDATA -SENDER -FAC E -RECVR -FAC L -SEQNUM 005 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.4. Looginen kuittaussanoma LAM (Logical Acknowledgement) 6.4.1. LAM-sanoman tarkoitus Vastaanottava yksikkö ilmaisee LAM-sanomalla lähettävälle yksikölle vastaanottaneensa lähetetyn sanoman. LAM-käsittely antaa ATC-henkilökunnalle siirtävässä yksikössä: - varoituksen, mikäli kuittausta ei ole saatu, - osoituksen siitä, että kuitattava sanoma on vastaanotettu, käsitelty onnistuneesti, havaittu virheettömäksi, tallennettu ja, mikäli aiheellista, saatavilla asiaankuuluvissa työpisteissä esitettäväksi. 6.4.2. Sanoman sisältö LAM-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite. HUOM. Tiedon syöttösäännöt, rakenteet ja kenttäsisällöt on määritelty liitteessä A. 6.4.3. Soveltamissäännöt 6.4.3.1. Yleistä 6.4.3.1.1. LAM-vastaussanoman lähetyssäännöt on kuvattu kunkin sanoman käsittelyn kohdalla tässä asiakirjassa. 6.4.3.1.2. LAM-sanoma tulee generoida ja lähettää automaattisesti. 6.4.3.1.3. LAM-sanomaa ei saa käyttää teknisten sanomien sijaan tiedonsiirron eheyden ja luotettavuuden varmistamiseen. 6.4.3.1.4. LAM-sanoma tulee generoida ja lähettää välittömästi, jotta kuitattavan sanoman siirtotapahtuma-aikaa kuluu mahdollisimman vähän. 6.4.3.1.5. Lähettävän ATC-järjestelmän tulee, paitsi ABI-sanoman kohdalla, ilmoittaa koordinoinnista vastaavalle lennonvalvojalle, mikäli LAM-sanomaa ei ole vastaanotettu tällaisille varoituksille asetetun määräajan kuluessa. 6.4.4. LAM-sanoman kuittaus LAM-sanoma ei vaadi kuittausta. 6.4.5. Esimerkkejä 6.4.5.1. ICAO (LAML/E012E/L001) 6.4.5.2. ADEXP -TITLE LAM -REFDATA -SENDER -FAC L -RECVR -FAC E -SEQNUM 012 -MSGREF -SENDER -FAC E -RECVR -FAC L -SEQNUM 001 7. PERUSMENETTELY - TÄYDENTÄVÄT SANOMAT 7.1. Yleistä 7.1.1. Vaatimuksien määrittely Tässä osassa kuvataan osan 6 "Perusmenettely - pakolliset sanomat" lisäksi perusmenettelyssä käytettävät toiminnot. 7.1.2. Käyttöönotto 7.1.2.1. Kaikkien tässä osassa kuvattujen toimintojen tulee olla kahdenvälisesti sovittuja ennen käyttöönottoa. 7.1.2.2. Tämän asiakirjan osan sääntöjä sovelletaan silloin, kun edellä mainitusta käytöstä on sovittu. 7.2. Alustava aktivointisanoma PAC (Preliminary Activate) 7.2.1. PAC-sanoman tarkoitus PAC-sanoma täyttää seuraavat toiminnalliset vaatimukset: - tiedoksianto ja lähtöä edeltävä koordinointi lennolla, jonka lentoajan pituus lähdöstä COP:hen olisi lyhyempi kuin ACT-sanoman lähetystä varten sovitut aikaparametrit edellyttävät, - tiedoksianto ja lähtöä edeltävä koordinointi paikallisen yksikön (kenttä- tai lähestymislennonvalvontayksikön) aloittamana ennen lähtöä seuraavalle lennonjohtovastuun vastaanottavalle yksikölle, - puuttuvien lentosuunnitelmatietojen hankinta, mikäli lentosuunnitelmatietojen aikaisemmassa tiedottamisessa on puutteita, - SSR-koodinantopyyntö yksiköltä, jolle edellä oleva tiedoksianto tai koordinointi on lähetetty, mikäli tarpeen. 7.2.2. Sanoman sisältö PAC-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite (valinnainen), - Lentokoneen tunnistetiedot, - SSR-toimintatila ja -koodi, - Lähtölentoasema, - Arvioitu nousuaika tai arviotieto, - Määränpäälentoasema, - Koneen tyyppi, - Reitti (valinnainen), - Muu lentosuunnitelmatieto (valinnainen). HUOM. Tiedon syöttösäännöt, rakenteet ja kenttäsisällöt on määritelty liitteessä A. 7.2.3. Soveltamissäännöt 7.2.3.1. Yleistä 7.2.3.1.1. Yksi tai useampia PAC-sanomia tulee lähettää jokaista sellaista vastuualueiden rajan ylittäväksi suunniteltua lentoa kohti, jonka lentoajan pituus lähdöstä COP:hen on lyhyempi kuin ACT-sanoman lähettämisestä sovittu aikavaatimus. 7.2.3.1.2. Yksi tai useampi PAC-viesti tulee lähettää kenttä- tai lähestymisyksikön toimesta seuraavalle yksikölle jokaista sellaista lentoa kohden, jonka yhteydessä joko tiedoksianto tai koordinointi on tarpeen. 7.2.3.1.3. Suositus Yksiköiden välisen PAC/LAM:n käyttöönottoa varten tulisi kyseeseen tulevat TWR/APP-järjestelmät varustaa toiminteilla, jotka mahdollistavat sellaisten "käynnistys"- ja "rullaa"-tyyppisten tietojen syötön ja edelleenvälityksen, joista voidaan johtaa arvioitu nousuaika (ETOT) ja joista voidaan sen perusteella laskea COP:n arvioitu ylitysaika (ETO) ja saattaa alulle PAC-sanoman lähetys. 7.2.3.1.4. Kahdenvälisen sopimuksen perusteella sanoman tulee sisältää joko: - Arvioitu nousuaika (ETOT), tai - Arviotieto. 7.2.3.1.5. Jos sanoma sisältää kahdenvälisen sopimuksen perusteella sanomaviitteen, sen tulee: - sisältää ensimmäisen lentoa koskeneen PAC-sanoman sanomanumero, - sisältyä seuraavaan ja sen jälkeisiin PAC-sanomiin. 7.2.3.1.6. Koodinpyyntötoiminnosta, mikäli sellaista tarvitaan, tulee sopia kahdenvälisesti. 7.2.3.1.7. Korjattu PAC-sanoma tulee lähettää, mikäli ennen lähtöä jokin seuraavista ehdoista täyttyy: - lennon reittiä on muutettu siten, että edellisen sanoman COP ei enää pidä paikkansa, - konetyyppi on muuttunut, - edellisen PAC-sanoman määränpäälentoasema on todettu virheelliseksi. 7.2.3.1.8. Suositus Korjattu PAC-sanoma tulisi lähettää, mikäli ennen lähtöä seuraavat tiedot eroavat edellisessä PAC-sanomassa annetuista: - korkeus (arviotiedoissa, mikäli mukana), - aiottu SSR-koodi lennonjohtovastuun siirtokohdassa, - arvioitu lentoonnousuaika tai ETO COP:ssä muuttunut enemmän kuin kahdenvälisesti sovitun aikarajan verran, - muutos missä tahansa muussa kahdenvälisesti sovitussa tiedossa. 7.2.3.2. Käsittely vastaanottavassa yksikössä 7.2.3.2.1. PAC-sanoman vastaanottavan ATC-järjestelmän tulee yrittää yhdistää se vastaavaan lentosuunnitelmatietoon. 7.2.3.2.2. Jos vastaava lentosuunnitelma löytyy eikä sanomassa ole ristiriitoja, jotka estäisivät normaalin käsittelyn: - toiminnallinen sisältö tulee sisällyttää lentosuunnitelmaan, - tarvittavat tiedot tulostetaan operatiiviselle ATC:lle ja muille tarpeellisille työpisteille, - vastauksena lähetetään LAM-sanoma. 7.2.3.2.3. Jos vastaavaa lentosuunnitelmaa ei löydy tai sanomassa on ristiriita, joka estää normaalin käsittelyn: - mikäli lennonjohtovastuun vastaanottava sektori voidaan tunnistaa, tulee: - sanoman toiminnallinen sisältö tulostaa näkyviin sektorissa, - lähettää LAM-sanoma, - luoda lentosuunnitelma, - kaikissa muissa tapauksissa LAM-sanomaa ei tule lähettää. 7.2.3.2.4. Toisen tai sitä seuraavien PAC-sanomien tiedot korvaavat edellisen sanoman tiedot. 7.2.3.2.5. Jos PAC-sanoma sisältää SSR-koodinantopyynnön ja on käsiteltävissä edellä olevan kohdan 7.2.3.2.2 mukaan, tulee LAM-sanoman lisäksi palauttaa COD-sanoma.HUOM. Koska koodinantomenettely vaatii yksityiskohtaista reittitietoa lentosuunnitelmasta, tässä asiakirjassa ei vaadita COD-sanoman palauttamista vastaanottavan yksikön toimesta, mikäli kyseistä tietoa lennosta ei ole saatavilla. Tämä ei estä sanoman palauttamista kyseisissä olosuhteissa, mikäli siihen on paikallisesti mahdollisuus ja menettelystä on sovittu kahdenvälisesti. 7.2.3.3. Lähetyksen aikaparametrit Lähetyksen aikaparametrit eivät tule kysymykseen tässä tapauksessa, koska sanoma on lähetetty sellaisen käsin syötetyn sanoman seurauksena, jossa ilmaistaan lennon välittömästi tapahtuva lähtö. 7.2.4. PAC-sanoman kuittaus 7.2.4.1. Kuittaus PAC-sanomaan vastauksena lähetettävät sanomat on kuvattu edellä kohdassa 7.2.3.2. 7.2.4.2. Ei kuittausta Jos PAC-sanomaan ei saada kuittauksena LAM-sanomaa, tulee seuraavan yksikön kanssa koordinoinnista vastaavassa ATC-työpisteessä näyttää varoitus. 7.2.4.3. Ei-LAM-tapaukset Ellei LAM-sanomaa saada, tulee panna alulle suullinen koordinointi. 7.2.4.4. Ei COD-sanomaa 7.2.4.4.1. Jos PAC-sanomaan sisällytettyyn koodipyyntöön ei saada vastauksena COD-sanomaa, tulee asianomaisessa työpisteessä näyttää varoitus. 7.2.4.4.2. Vastaustauon pituudesta tulee sopia kahdenvälisesti silloin, kun aiotaan käyttää koodinpyyntötoimintoa. 7.2.5. Esimerkkejä 7.2.5.1. Arvioitu nousuaika (ETOT) ja koodipyyntö 7.2.5.1.1. ICAO (PACBA/SZ002-CRX922/A9999-LFSB1638-LSZA-9/B737/M) 7.2.5.1.2. ADEXP -TITLE PAC -REFDATA -SENDER -FAC BA -RECVR -FAC SZ -SEQNUM 002 -ARCID CRX922 -SSRCODE REQ -ADEP LFSB -ETOT 1638 -ARCTYP B737 -ADES LSZA 7.2.5.2. Aika koordinointipisteessä (COP) 7.2.5.2.1. ICAO (PACD/L025-EIN636/A5102-EIDW-LIFFY/1638F290F110A-EBBR-9/B737/M) 7.2.5.2.2. ADEXP -TITLE PAC -REFDATA -SENDER -FAC D -RECVR -FAC L -SEQNUM 025 -ARCID EIN636 -SSRCODE A5102 -ADEP EIDW -COORDATA -PTID LIFFY -TO 1638 -TFL F290 -SFL F110A -ARCTYP B737 -ADES EBBR 7.3. Korjaussanoma REV (Revision) 7.3.1. REV-sanoman tarkoitus REV-sanomaa käytetään aikaisemman ACT-sanoman koordinointitiedon korjaukseen, mikäli hyväksyvä yksikkö ei ole vaihtunut korjauksen seurauksena. 7.3.2. Sanoman sisältö REV-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite (valinnainen), - Lentokoneen tunnistetiedot, - SSR-toimintatila ja -koodi (valinnainen), - Lähtölentoasema, - Arviotieto, - Koordinointipiste (valinnainen), - Määränpäälentoasema, - Reitti (valinnainen), - Muu lentosuunnitelmatieto (valinnainen). HUOM. Tiedon syöttösäännöt, rakenteet ja kenttäsisällöt on määritelty liitteessä A. 7.3.3. Soveltamissäännöt 7.3.3.1. Yleistä 7.3.3.1.1. Yksi tai useampi REV-viesti voidaan lähettää yksikölle, jolle lento on koordinoitu ACT-sanomalla. 7.3.3.1.2. Seuraavat tiedot voidaan korjata: - COP:n ylitysaika, - Siirtokorkeus tai -korkeudet, - SSR-koodi. 7.3.3.1.3. REV-sanoma tulee lähettää, mikäli: - COP:n ylitysaika eroaa edellisessä sanomassa annetusta enemmän kuin on kahdenvälisesti sovittu lähimpään kokonaislukuarvoon pyöristettynä, - siirtokorkeuteen tai SSR-koodiin tulee muutoksia. 7.3.3.1.4. Mikäli niin on kahdenvälisesti sovittu, REV-sanoma tulee lähettää, jos jossain seuraavista tapahtuu muutoksia: - COP, - reitti, - muu lentosuunnitelmatieto (ICAO-määrityksen kenttien 8, 10 ja 18 tiedot). HUOM. Operatiiviset säännöt voivat edellyttää, että ACT-sanoman jälkeiset muutokset alistetaan ensin asianomaisten yksiköiden koordinoitavaksi. 7.3.3.1.5. Sanomaviite tulee sisällyttää REV-sanomaan, jos niin on sovittu kahdenvälisesti. 7.3.3.1.6. Jos sanomaviite on mukana, sen tulee sisältää edeltäneen ACT-sanoman sanomanumero. 7.3.3.1.7. Oletuksena vastaanottava ATC-yksikkö hyväksyy REV-sanomassa annetut siirto-ehdot, ellei vastaanottava ATC-yksikkö aloita koordinointia niiden muuttamiseksi. 7.3.3.2. Korjaussanomien rakenteet 7.3.3.2.1. ICAO-formaatti Kaikki korjaussanomat sisältävät kenttätyypit 3, 7, 13, 14 ja 16. Seuraavankaltaiset korjaukset kuuluvat näihin kenttiin: - muutos COP:n ylitysaikaan tai siirtokorkeuteen tulee liittää mukaan sisällyttämällä korjattu tieto kenttään 14, - muutos SSR-koodiin tulee sisällyttää kenttään 7, - reittimuutokset, muutokset COP:hen mukaan lukien, tulee sisällyttää kenttään 14, ja kentän 15 tiedot sisällyttää kentän 22 formaatissa viiden ensimmäisen kentän jälkeen. Näiden sanomien tulee sisältää kaksi kenttää 14, joista ensimmäinen sisältää ainoastaan tiedon a), COP:n jonka kautta lento oli aiemmin koordinoitu. Kyseisten muutosten koordinointisäännöt, mukaan lukien suorat reititykset, on määritelty liitteessä B "erityisreittikäsittelyn vaatimukset", - muutokset kenttiin 8, 10 ja 18 tulee sisällyttää kentän 22 tietoina viiden ensimmäisen kentän jälkeen. 7.3.3.2.2. ADEXP-rakenne Kaikkien ADEXP-rakenteisten korjaussanomien tulee sisältää seuraavat ensisijaiset kentät: TITLE REFDATA ARCID ADEP ADES. Seuraavat säännöt ovat voimassa: - muutos COP:n ylitysaikaan tai siirtokorkeuteen tulee liittää mukaan sisällyttämällä korjattu tieto ensisijaiseen kenttään COORDATA, - muutokset COP:hen, reittimuutokset mukaan lukien, tulee sisällyttää ensisijaisiin kenttiin COORDATA ja ROUTE. Tällaisiin sanomiin tulee kuulua ensisijainen kenttä COP, jossa annetaan lennon aikaisempi koordinointipiste. Kyseisten muutosten koordinointisäännöt, mukaan lukien suorat reititykset, on määritelty liitteessä B, - muutos SSR-koodiin tulee ilmaista sisällyttämällä sanomaan ensisijainen kenttä SSRCODE, - muutokset muuhun lentosuunnitelmatietoon tulee liittää mukaan sisällyttämällä tarvittavat ensisijaiset kentät liitteen A kohdan "muu lentosuunnitelmatieto" mukaisesti. Jos korjaussanoma lähetetään koordinoimaan ainoastaan SSR-koodia ja/tai muuta lentosuunnitelmatietoa, tulee ensisijainen kenttä COP sisällyttää sanomaan COORDATA:n sijaan. 7.3.3.2.3. SSR-koodi SSR-koodi ja -toimintatila tulee sisällyttää REV-sanomaan ainoastaan, mikäli se on tarpeen SSR-koodin muutoksen vuoksi. 7.3.3.3. Käsittely vastaanottavassa yksikössä 7.3.3.3.1. Jos kyseessä olevalle lennolle on saatu samalta ATC-yksiköltä ACT-sanoma, tulee REV-sanoman vastaanottavan yksikön yrittää yhdistää se vastaavaan lentosuunnitelmaan. 7.3.3.3.2. Jos vastaava lentosuunnitelma löytyy eikä sanomassa ole ristiriitoja, jotka estäisivät normaalin käsittelyn: - toiminnallinen sisältö liitetään lentosuunnitelmaan, - tarvittavat tiedot tulostetaan operatiiviselle ATC:lle ja muille tarpeellisille työpisteille. 7.3.3.4. Lähetyksen alullepano 7.3.3.4.1. REV-sanoma on tapahtumalähtöinen, ja se tulee lähettää välittömästi asiaankuuluvien tietojen syötön tai päivityksen jälkeen. 7.3.3.4.2. REV-sanoman avulla ei voida saattaa voimaan muutoksia sen jälkeen, kun lento on erikseen määritellyn aika- tai etäisyysmarginaalin sisällä siirtopisteestä. Aika- ja etäisyysparametrit tulee sopia kahdenvälisesti. 7.3.3.4.3. Suositus REV-parametrit tulisi määritellä erikseen jokaiselle COP:lle. 7.3.3.5. Vastaanottavan ATC-yksikön muutos REV-sanomaa ei tule käyttää, mikäli lentosuunnitelman korjaus johtaa vastaanottavan ATC-yksikön vaihtumiseen (ks. koordinoinnin kumoamissanoma). 7.3.4. REV-sanoman kuittaus 7.3.4.1. Kuittaus Jos: - REV-sanoma voidaan yhdistää lentosuunnitelmaan vastaanottavassa järjestelmässä, tulee kuittauksena palauttaa LAM-sanoma, - REV-sanomaa ei voida yhdistää lentosuunnitelmaan vastaanottavassa järjestelmässä, LAM-sanomaa ei tule lähettää. 7.3.4.2. Ei kuittausta 7.3.4.2.1. Mikäli REV-sanomaan ei saada kuittauksena LAM-sanomaa, tulee lentojen koordinoinnista vastaavassa ATC-työpisteessä näyttää varoitus. 7.3.4.2.2. Ellei LAM-sanomaa ole saatu, tulee siirtävän ATC-yksikön aloittaa suullinen korjausmenettely. 7.3.5. Esimerkkejä 7.3.5.1. ICAO a. (REVE/L002-AMM253-LMML-BNE/1226F310-EGBB) b. (REVE/L010-AMM253/A2317-LMML-BNE/1226F310-EGBB) 7.3.5.2. ADEXP a. -TITLE REV -REFDATA -SENDER -FAC E -RECVR -FAC L -SEQNUM 002 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB b. -TITLE REV -REFDATA -SENDER -FAC E -RECVR -FAC L -SEQNUM 010 -ARCID AMM253 -ADEP LMML -COP BNE -ADES EGBB -SSRCODE A2317 7.4. Koordinoinnin kumoamissanoma MAC (Abrogation of Co-ordination) 7.4.1. MAC-sanoman tarkoitus MAC-sanomaa käytetään ilmaisemaan vastaanottavalle yksikölle, että lennolle aikaisemmin toimeenpantu koordinointi tai tiedoksianto on kumottu. MAC ei korvaa ICAO:n määritelmän mukaista perumissanomaa (CNL), eikä sitä sen vuoksi tule käyttää peruslentosuunnitelmatiedon poistamiseen. 7.4.2. Sanoman sisältö MAC-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite (valinnainen), - Lentokoneen tunnistetiedot, - Lähtölentoasema, - Koordinointipiste, - Määränpäälentoasema, - Koordinoinnin tila ja syy (valinnainen). HUOM. Tiedon syöttösäännöt, rakenteet ja kenttäsisällöt on määritelty liitteessä A. 7.4.3. Soveltamissäännöt 7.4.3.1. Yleistä 7.4.3.1.1. MAC-sanoma tulee lähettää yksikölle, jonka kanssa on aikaisemmin toimeenpantu lennon koordinointi joko ACT- tai RAP-sanoman avulla, silloin kun tapahtuu jokin seuraavista: - aiottu korkeus siirtopisteessä poikkeaa edellisessä sanomassa annetusta, mistä seuraa muutos koordinointijakson seuraavassa yksikössä, - lentoreittiä on muutettu siten, että siitä seuraa muutos koordinointijakson seuraavassa yksikössä, - järjestelmän lentosuunnitelma on peruttu lähettävässä yksikössä, eikä koordinointi enää ole tarpeen, - edelliseltä lentoa käsitelleeltä yksiköltä on vastaanotettu MAC. 7.4.3.1.2. Silloin kun MAC-sanoma on lähetetty lentokorkeuden tai reitin muutoksen takia, tulee koordinointijakson uuden yksikön kanssa panna toimeen tiedoksianto- ja/tai koordinointimenettely. 7.4.3.1.3. MAC-sanoma tulee lähettää silloin, kun lähtevän lennon PAC-sanomalla toimeenpantu koordinointi kumotaan. 7.4.3.1.4. Suositus MAC-sanoma tulisi lähettää, mikäli lennolle aiemmin toimeenpantu tiedoksianto (ABI-sanoma) kumotaan edellä kohdassa 7.4.3.1.1 mainitun syyn vuoksi tai jos lento on viivästynyt matkalla, eikä korjattua saapumisarviota voida luoda automaattisesti. 7.4.3.1.5. Sanomaviite on liitettävä mukaan, mikäli niin on sovittu kahdenvälisesti. 7.4.3.1.6. Jos sanomaviite on mukana, sen tulee sisältää viimeisen lennolle lähetetyn ja kuitatun ABI- PAC- tai ACT-sanoman sanomanumero. 7.4.3.1.7. Koordinointipisteen tulee olla sama COP, jonka kautta lento oli aikaisemmin annettu tiedoksi tai koordinoitu. 7.4.3.1.8. Suositus MAC-sanoman tulisi ilmaista tila, johon koordinointi tai tiedoksianto palautuu, sekä syy kumoamiseen. 7.4.3.1.9. Jos tila ja syy ovat mukana, tulee niiden olla jokin seuraavista yhdistelmistä: - kun vastaanottava yksikkö ei enää ole seuraava koordinointiosapuoli: - tila on INI (initial), - syynä on jokin seuraavista: - TFL, jos syynä on siirtokorkeuden muutos, - RTE, jos syynä on reitin muutos, - CSN, jos syynä on muutos kutsutunnuksessa, - CAN, jos syynä on peruminen, - OTH muu syy tai tuntematon syy, - kun jokin seuraavista ehdoista täyttyy: - aikaisemmalla PAC- tai ACT-sanomalla toimeenpantu (mahdollisesti myöhemmällä REV-sanomalla korjattu) koordinointi on kumottu, mutta lennolle on tarkoitus aloittaa uusi koordinointijakso saman yksikön kanssa, tai - ABI-sanoman lähetyksen jälkeen lento viivästyy tai joutuu odotuskuvioon määrittelemättömäksi ajaksi ja sen on tarkoitus olla tilanteen mukaan joko korjatun ABI- tai ACT-sanoman kohteena: - tila on NTF (notification), - syynä on jokin seuraavista: - DLY, jos syynä on viivästys, - HLD, jos syynä on odotus, - OTH muu syy tai tuntematon syy. 7.4.3.1.10. Jos lento aiotaan tiedoksiantaa tai koordinoida uudelleen: - tulee lähettää uusi tiedoksianto- ja/tai koordinointisanoma tilanteen mukaan, - MAC-sanoma ei saa vaikuttaa vastaanottavan yksikön peruslentosuunnitelmatietoon, - järjestelmän tulee säilyttää kyky käsitellä oikein uusi tiedoksianto- ja/tai koordinointisanoma joko edelliseltä siirtäneeltä yksiköltä tai eri yksiköltä uuden koordinointijakson mukaan. 7.4.3.2. Käsittely vastaanottavassa yksikössä Lentojen yksityiskohdista vastaanottavassa ATC-yksikössä vastaaville työpisteille tulee ilmoittaa kumoamisesta. 7.4.4. MAC-sanoman kuittaus 7.4.4.1. Kuittaus 7.4.4.1.1. Jos MAC-sanoma onnistutaan yhdistämään lentosuunnitelmaan vastaanottavassa järjestelmässä ja se voidaan käsitellä, tulee kuittauksena palauttaa LAM-sanoma. 7.4.4.1.2. Jos MAC-sanomaa ei voida yhdistää lentosuunnitelmaan vastaanottavassa järjestelmässä tai sitä ei voida käsitellä, LAM-sanomaa ei tule lähettää. 7.4.4.2. Ei kuittausta 7.4.4.2.1. Jos ATC-koordinointi kumotaan eikä vastauksena saada LAM-sanomaa, tulee koordinoinnista vastaavassa työpisteessä näyttää varoitus. 7.4.4.2.2. Näissä tapauksissa tulee siirtävän ATC-yksikön kumota koordinointi suullisesti. 7.4.5. Esimerkkejä Amsterdamin ACC lähetti Brysselin ACC:lle ABI-sanoman lennosta HOZ3188, suunniteltu korkeus FL190; myöhemmin lento pyytää nousulupaa ja selvitetään korkeudelle FL270, jossa se saapuu Brysselin sijasta Maastrichtin ilmatilaan. Esimerkit 7.4.5.1 a ja 7.4.5.2 a näyttävät, miltä Amsterdamin Brysseliin lähettämä MAC näyttää sekä ICAO- että ADEXP-formaatissa. Maastrichtiin lähetetään ABI-sanoma ja myöhemmin ACT-sanoma, mutta muutamaa minuuttia ennen COP:hen saapumista kone palaa Amsterdamin kentälle, ja lentosuunnitelma perutaan lähettävän yksikön järjestelmässä; Maastrichtiin lähetetään esimerkkien 7.4.5.1 b ja 7.4.5.2 b mukainen MAC. 7.4.5.1. ICAO a. (MACAM/BC112-HOZ3188-EHAM-NIK-LFPG-18/STA/INITFL) b. (MACAM/MC096-HOZ3188-EHAM-NIK-LFPG-18/STA/INICAN) 7.4.5.2. ADEXP a. -TITLE MAC -REFDATA -SENDER -FAC AM -RECVR -FAC BC -SEQNUM 112 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON TFL b. -TITLE MAC -REFDATA -SENDER -FAC AM -RECVR -FAC MC -SEQNUM 096 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON CAN 7.5. SSR-koodinantosanoma COD (SSR Code Assignment) 7.5.1. COD-sanoman tarkoitus 7.5.1.1. Lähtöalueperustainen koodinmäärittelymenetelmä (ORCAM) on järjestelmä, jonka avulla lento voi vastata samalla koodilla useille peräkkäisille yksiköille osallistumisalueella. Mikäli koodinmäärittelyä ei suoriteta keskitetysti esimerkiksi ACC:n toimesta, voidaan lentokentille joutua erikseen jakamaan joukko irrallisia SSR-koodeja. Tämä merkitsee koodien tuhlausta. 7.5.1.2. COD-sanoma täyttää toiminnallisen vaatimuksen, jonka mukaan ilmaliikennepalveluyksikön on toisen pyytäessä myönnettävä A-tyypin SSR-koodi tietylle lennolle. Myöntävä yksikkö voi sisällyttää sanomaan lentoreitin, mikäli niin on sovittu kahdenvälisesti. 7.5.2. Sanoman sisältö COD-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite (valinnainen), - Lentokoneen tunnistetiedot, - SSR-toimintatila ja -koodi, - Lähtölentoasema, - Määränpäälentoasema, - Reitti (valinnainen). HUOM. Tiedon syöttösäännöt, rakenteet ja kenttäsisällöt on määritelty liitteessä A. 7.5.3. Soveltamissäännöt 7.5.3.1. Yleistä 7.5.3.1.1. COD-sanoma tulee generoida ja lähettää automaattisesti vastauksena sanomaan, johon on sisältynyt koodinantopyyntö. 7.5.3.1.2. SSR-koodin tulee olla se koodi, joka lennolle on annettu. 7.5.3.1.3. Hyväksytty kyllästyskoodi [saturation code], kuten Euroopan alueen ilmailunavigointisuunnitelma (Air Navigation Plan for the European Region) edellyttää, tulee lisätä, mikäli irrallista koodia ei ole käytettävissä. 7.5.3.1.4. Sanomaviite, jonka mukana mainitaan sen sanoman sanomanumero, johon COD-sanoma on vastauksena, tulee sisällyttää, mikäli niin on sovittu kahdenvälisesti. 7.5.3.1.5. Reitti tulee sisällyttää, mikäli niin on sovittu kahdenvälisesti. 7.5.3.1.6. Oletuksena on, että COD-sanoman vastaanottava yksikkö hyväksyy annetun SSR-koodin. 7.5.3.2. Käsittely vastaanottavassa yksikössä 7.5.3.2.1. Vastauksena lähetetään LAM-sanoma, mikäli sanomassa ei ole ristiriitaisuuksia, jotka estäisivät normaalin käsittelyn. 7.5.3.2.2. Jos sanomaa ei voida yhdistää lentosuunnitelmaan tai siinä on ristiriitaisuuksia jotka estävät normaalin käsittelyn, LAM-sanomaa ei tule palauttaa. 7.5.3.2.3. Mikäli sanomassa on reittitietoa, se ei saa estää LAM-sanoman lähetystä, ellei se ole liitteen A kuvaamien muotoedellytysten vastaista. 7.5.3.3. Lähetyksen aikaparametrit Lähetysaikaparametrit eivät tule kysymykseen, koska COD-sanoma lähetetään SSR-koodinantopyyntösanoman vastaanoton seurauksena. 7.5.4. COD-sanoman kuittaus 7.5.4.1. Kuittaus COD-sanoma tulee kuitata generoimalla ja lähettämällä LAM-sanoma. 7.5.4.2. Ei kuittausta -tapaukset Jos COD-sanomaan ei saada kuittauksena LAM-sanomaa, tulee asiaankuuluvassa työpisteessä näyttää varoitus. 7.5.5. Esimerkkejä 7.5.5.1. ICAO (CODP/PO011-AAL905/A0767-LFPO-KEWR) 7.5.5.2. ADEXP -TITLE COD -REFDATA -SENDER -FAC P -RECVR -FAC PO -SEQNUM 011 -ADEP LFPO -ADES KEWR -ARCID AAL905 -SSRCODE A0767 7.6. Informaatiosanoma INF (Information) 7.6.1. INF-sanoman tarkoitus 7.6.1.1. INF-sanomaa käytetään lentojen tietojen toimitukseen tahoille, jotka eivät ole suoraan osallisina lentoreitin kahden peräkkäisen ATC-yksikön välisessä koordinoinnissa. 7.6.1.2. INF-sanomaa voidaan käyttää sanomakopioiden toimittamiseen ja sovittujen koordinointiolosuhteiden ilmoittamiseen kyseisille tahoille lennonjohtajien dialogin jälkeen. Tätä tarkoitusta varten INF-sanomat voidaan generoida sekä siirtävien että hyväksyvien yksiköiden järjestelmistä. 7.6.1.3. Sanomaa voidaan käyttää myös toimittamaan tietoa lennon reitin jostain kohdasta eri tahoille. 7.6.1.4. Rakenne sallii alustavan tiedon, korjausten ja perumisten ilmoittamisen. 7.6.2. Sanoman sisältö INF-sanoman tulee sisältää seuraavat tiedot tässä asiakirjassa kuvatun sanomarakenteen muodossa: - Sanomatyyppi, - Sanomanumero, - Kaikki alkuperäisessä sanomassa olleet operatiiviset tiedot tai niitä seuranneet koordinointitiedot, - Viitesanoman tyyppi. HUOM. Tiedon syöttösäännöt, rakenteet ja kenttäsisällöt on määritelty liitteessä A. 7.6.3. Soveltamissäännöt 7.6.3.1. Sanomatyypit INF-sanomalla toistettavat sanomatyypit perustuvat käyttövaatimuksiin ja lähettävän yksikön mahdollisuuksiin. Yleensä sanomatyypeistä ja sovellussäännöistä sovitaan kahdenvälisesti. 7.6.3.2. Sanoman vastaanottajat Yksi tai useampia INF-sanomia voidaan lähettää samaa lentoa kohti yhdelle tai useammalle vastaanottajalle. 7.6.3.3. Toiminnallinen sisältö INF-sanoman toiminnallisen sisällön formaatin tulee vastata jotain käytetyistä sanomista. 7.6.3.4. Suositus 1. Alustavassa dialogisanomassa (esim. ACT-, RAP-, REV-, RRV-sanoma) välitetyt ehdot saatetaan vaihtaa tai hylätä ennen kuin dialogi on päättynyt. Lähettävien yksiköiden tulisi kyetä välittämään lopulliset, sovitut koordinointiehdot. 2. INF-sanoma tulisi lähettää välittömästi tai sellaisessa suhteessa COP:n ylitysaikaan, josta on kahdenvälisesti sovittu vastaanottavan tahon kanssa. 7.6.4. INF-sanoman kuittaus Suositus 1. INF-sanoma voidaan kuitata koordinointikumppanista riippuen generoimalla ja lähettämällä LAM-sanoma. 2. Mikäli niin on kahdenvälisesti asianosaisten yksiköiden välillä sovittu, asiaankuuluvassa työpisteessä tulisi näyttää varoitus, jos INF-sanomaan ei olla saatu kuittauksena LAM-sanomaa. 7.6.5. Esimerkkejä Lento kutsutunnuksella BAW011, B747 EGLL:stä OMDB:iin lentokorkeudella FL290, lentokorkeuspyyntö FL410, arvioitu Koksy (KOK) VOR 1905, transponderi A5437, UG1:n ja UB6:n kautta. Lontoosta lähetetään Maastrichtiin ACT-sanoma. Lontoosta lähetetään myös kopio yksikölle, jonka tunnus on IT. Seuraavassa esimerkit INF-sanomasta. 7.6.5.1. ICAO (INFL/IT112-BAW011/A5437-EGLL-KOK/1905F290-OMDB-9/B747H-15/N0490F410 DVR KOK UG1 NTM UB6 KRH-18/MSG/ACT) 7.6.5.2. ADEXP -TITLE INF -REFDATA -SENDER -FAC L -RECVR -FAC IT -SEQNUM 112 -ARCID BAW011 -SSRCODE A5437 -ADEP EGLL -COORDATA -PTID KOK -TO 1905 -TFL F290 -ADES OMDB -ARCTYP B747 -ROUTE N0490F410 DVR UG1 KOK NTM UB6 KRH -MSGTYP ACT 8. DIALOGIMENETTELY - KOORDINOINTI 8.1. Yleistä 8.1.1. Johdanto 8.1.1.1. Dialogimenettely tarjoaa toiminnot lennonjohtajien koordinointivaiheen kommunikointiin ja järjestelyyn sekä siirtovaiheen kommunikointiin. 8.1.1.2. Tässä osassa kuvataan koordinointivaiheen dialogimenettelyssä siirron olosuhteiden suunnittelussa käytetyt sanomat. Siirtovaiheen, jossa lennon luovutus tapahtuu, sanomat on kuvattu osassa 9 "dialogimenettely - kommunikoinnin siirto". 8.1.1.3. Näiden kahden vaiheen menettelyt eivät ole toisistaan riippuvaisia, vaan ne voidaan panna toimeen erikseen tai yhdessä. 8.1.1.4. Käyttöön otetaan joitakin uusia sanomia, ja molemmat osapuolet voivat panna dialogin alulle. 8.1.1.5. Koordinointidialogimenettelyn avulla voidaan tunnistaa: - siirrot, jotka ovat sopimuskirjeen mukaisia ja jotka voidaan hyväksyä automaattisesti, sekä - siirrot, jotka tulee lähettää vastaanottavan yksikön lennonjohtajalle hyväksyttäviksi. 8.1.1.6. Menettely mahdollistaa myös järjestelmien välisen sopimuskirjeen tulkintojen seurannan ja tulkintojen välisten ristiriitojen tunnistamisen. 8.1.2. Suodin 8.1.2.1. Yleistä 8.1.2.1.1. Koordinointidialogimenettely edellyttää järjestelmien tunnistavan sen, ovatko siirrot sopimuskirjeen mukaisia. 8.1.2.1.2. Tunnistuksen suorittavaan prosessiin viitataan tässä asiakirjassa nimellä "suodin". Suotimeen käytetyn tietokannan tulee sisältää seuraavat tiedot, mikäli tarpeen: - sovitut koordinointipisteet, - käytettävissä (tai ei käytettävissä) olevat lentokorkeudet, jotka voidaan myös yhdistää koordinointipisteisiin, - lähtölentoasemat, - määränpäät, - sovitut suorat reitit, - aika- ja/tai etäisyysrajat ennen COP:tä, minkä jälkeen koordinointisanoman katsotaan olevan epästandardi, - mitkä tahansa muut kahdenvälisesti sovitut olosuhteet. 8.1.2.1.3. Mainittuja tietoja voidaan yhdistää määrittelemään monimutkaisempia ehtoja. 8.1.2.1.4. Tämän asiakirjan osassa 8 termi "standardit olosuhteet" tarkoittaa "sopimuskirjeen mukainen" ja termi "epästandardit olosuhteet" tarkoittaa "ei sopimuskirjeen mukainen". Ellei toisin ole kahdenvälisesti sovittu, tulee siirtävien yksiköiden käyttää standardien olosuhteiden koordinointien sanomissa eri sanomatyyppejä kuin epästandardien olosuhteiden. 8.1.2.2. Toiminta siirtävässä yksikössä 8.1.2.2.1. Siirtävän yksikön suotimen tulee tarkastaa hyväksyvälle yksikölle lähetettäväksi aiotut siirto-olosuhteet. 8.1.2.2.2. Suositus Jos havaitaan, että siirto-olosuhteet ovat epästandardit, tulisi asiasta tiedottaa siirtävälle lennonjohtajalle vahvistusta tai muutosta varten. 8.1.2.3. Toiminta hyväksyvässä yksikössä 8.1.2.3.1. Kaikki ACT- ja REV-sanomat tulee tarkistaa suotimen avulla. 8.1.2.3.2. Jos tarkistuksessa havaitaan, että vastaanotetut siirto-olosuhteet ovat epästandardit, ne tulee lähettää ratkaistavaksi lennonjohtajalle; muussa tapauksessa ne hyväksytään automaattisesti. 8.1.2.4. Suotimien yhdenmukaistaminen 8.1.2.4.1. Erilaisten sanomien käyttö standardeihin ja epästandardeihin siirto-olosuhteisiin mahdollistaa ristiriitojen tunnistamisen siirtävien ja hyväksyvien järjestelmien välisissä käsityksissä siitä, mitkä ovat standardiolosuhteet. 8.1.2.4.2. Jos hyväksyvä yksikkö havaitsee epästandardeja siirto-olosuhteita sanomassa, jota käytetään ainoastaan standardien siirtojen koordinointiin se merkitsee sitä, että kahden suotimen välillä on ristiriita. Tällaiset ristiriidat tulisi ratkaista, jotta dialogimenettely voi toimia tehokkaasti. 8.1.3. Sanomajakso 8.1.3.1. Yleistä 8.1.3.1.1. Tiettyjä sääntöjä täytyy noudattaa, jotta varmistetaan, että koordinointi on saatu valmiiksi ennen korjausten tekemistä tai kommunikoinnin siirron sanomien lähettämistä ja että yksiköiden lennonjohtajat eivät tee samaa lentoa koskevia ehdotuksia samanaikaisesti. 8.1.3.1.2. ATC-yksikkö saa lähettää tai kuitata saaneensa korjaussanoman (REV tai RRV) lennolle ainoastaan silloin, kun se on koordinoidussa tilassa eli kun ACT- tai RAP-dialogi on päättynyt LAM- tai ACP-sanomaan. 8.1.3.1.3. Vain hyväksyvä yksikkö saa lähettää CDN-sanomia. 8.1.3.1.4. CDN-sanomia tulee lähettää ja hyväksyä ainoastaan: - osana dialogia, joka on pantu alulle aktivointisanomien (ACT, RAP) tai korjaussanoman (REV tai RRV) vastaanoton jälkeen, tai - kun kyseisen lennon lentosuunnitelma on koordinoidussa tilassa. 8.1.4. Samanaikainen sanomankäsittely 8.1.4.1. Yleistä 8.1.4.1.1. Lennon koordinointi- tai siirtosanomavaihdossa mukana oleva yksikkö ei saa panna alulle uutta koordinointi- tai siirtosanomavaihtoa samalle lennolle saman yksikön kanssa ennen kuin joko LAM, ACP tai RJC on vastaanotettu tai sallittu vastaustauko on kulunut umpeen. 8.1.4.1.2. On mahdollista, että CDN-sanoma risteää siirtävän yksikön samalle lennolle lähettämän REV-, RRV- tai MAC-sanoman kanssa. Tilanne voidaan havaita siirtävässä yksikössä CDN:n saapuessa ennen lähetetyn koordinointisanoman kuittausta ja hyväksyvässä yksikössä siirtävän yksikön sanoman saapuessa ennen CDN-sanoman kuittausta. Tässä tapauksessa CDN-sanomaa ei tule kuitata ja REV, RRV tai MAC tulee käsitellä. 8.1.5. Hylkäyksen käsittely RJC-sanoma lopettaa järjestelmädialogin. Uusi järjestelmäkoordinointi tulee saattaa alulle (puhelinkoordinointia käyttäen, milloin tarkoituksenmukaista). 8.1.6. Toiminnallinen vastaustauko 8.1.6.1. Yleistä 8.1.6.1.1. Lähettävässä ja vastaanottavassa keskuksessa tulee soveltaa vastaustaukomekanismia lennonjohtajalle ratkaistavaksi lähetettyihin sanomiin vastaamiseen. 8.1.6.1.2. Näiden vastaustaukojen kesto tulee sopia kahdenvälisesti. 8.1.6.1.3. Vastaustauon loppuunkulumisesta siirtävässä yksikössä tulee siirtävälle lennonjohtajalle tulostaa varoitus, joka ilmaisee tarpeen aloittaa koordinointi puhelimitse. 8.1.6.1.4. Suositus 1. Lennosta hyväksyvässä yksikössä vastaavaan ATC-työpisteeseen tulisi tulostaa varoitus, kun vastaustauko on päättymässä. 2. Varoituksen tulisi jättää aikaa mahdollisen vastauksen lähettämiseen. 8.1.6.1.5. Järjestelmien tulee kyetä käsittelemään vastauksia, jotka on saatu vastaustauon päättymisen jälkeen. 8.1.7. Toteutus 8.1.7.1. Dialogimenettelyt koskevat kahta vaihetta, koordinointivaihetta ja siirtovaihetta. Dialogi käyttää näissä kahdessa vaiheessa eri sanomia ja siirtotapahtuma-aikoja. Koordinointisanomat on määritelty sekä ICAO- että ADEXP-formaatin, kommunikoinnin siirtosanomat ainoastaan ADEXP-formaatin mukaisina. 8.1.7.2. Käyttöliittymän vähimmäisvaatimukset koordinointidialogille eroavat siirtodialogin vähimmäisvaatimuksista: - siirtodialogi kohdistuu lähinnä toimeenpanevan lennonjohtajan tehtävään ja vaatii nopean ja käyttäjäystävällisen käyttöliittymän, - koordinointidialogi ei ole yhtä kriittinen ajan osalta, minkä vuoksi sen käyttöliittymävaatimukset eivät ole yhtä tiukat. 8.1.7.3. Dialogimenettely tulee toteuttaa käyttäen jotain seuraavista vaihtoehtoisista järjestelyistä: - koordinointivaiheen dialogimenettely sekä kahdenvälisesti sovitut täydentävät sanomat (osat 7 ja 8), - peruskoordinointimenettely ja siirtovaiheen dialogimenettely (osat 6, 7, 8 ja 9), - koordinointi- ja siirtovaiheen dialogimenettely sekä kahdenvälisesti sovitut täydentävät koordinointisanomat (osat 7, 8 ja 9). Kaikissa järjestelyissä tulee lähettää rajatiedon ennakkoilmoitussanoma (ABI). 8.1.7.4. Toteutuksessa käytettävästä järjestelystä tulee sopia kahdenvälisesti. 8.2. Aktivointisanoma ACT (Activate) 8.2.1. ACT-sanoman tarkoitus ACT-sanoman tarkoitus on kuvattu kohdassa 6.3.1. Dialogimenettelyssä ACT-sanomaa käytetään täyttämään nämä vaatimukset edellyttäen, että lennon siirto-olosuhteet ovat standardit ja että siirtävän lennonjohtajan ei tarvitse lähettää lentoa hyväksyvälle lennonjohtajalle hyväksyntää varten. 8.2.2. Sanoman sisältö Dialogimenettelyssä käytettävän ACT-sanoman sisältö on kuvattu kohdassa 6.3.2. 8.2.3. Soveltamissäännöt 8.2.3.1. Yleistä 8.2.3.1.1. Soveltamissäännöt ovat ACT-viestien osalta kohdassa 6.3 kuvatun kaltaiset, jollei tässä kohdassa kuvatuista erityissäännöistä muuta johdu. 8.2.3.1.2. ACT-sanoma tulee lähettää lennolle, jolla on standardit siirto-olosuhteet, joita siirtävän lennonjohtajan ei tarvitse lähettää ratkaistavaksi hyväksyvälle lennonjohtajalle.HUOM. Jos nämä edellytykset eivät toteudu, lähetetään RAP (ks. Kappale 8.3 "ratkaistavaksi lähetetty aktivointiehdotussanoma"). 8.2.3.1.3. Suositus Jos ACT-sanomaan palautetaan vastauksena koordinoinnin hylkäyssanoma (RJC), tulisi aloittaa uusi koordinointimenettely. 8.2.3.2. Käsittely vastaanottavassa yksikössä 8.2.3.2.1. Sanoma tarkistetaan suotimen avulla, jotta voidaan varmistua, että ehdotetut olosuhteet ovat standardit. 8.2.3.2.2. Sanoma tulee käsitellä RAP-sanomana jos: - siirto-olosuhteiden havaitaan olevan epästandardit, - vastaavaa järjestelmälentosuunnitelmaa ei löydy eikä käytettävissä ole tarpeeksi tietoa, jotta voitaisiin todeta, ovatko siirto-olosuhteet standardit. 8.2.3.2.3. Standardeiksi havaitut ACT-sanomat tulee käsitellä kohdan 6.3.3.2. mukaisesti. 8.2.3.2.4. Suositus Jos ACT-sanoman siirto-olosuhteet havaitaan epästandardeiksi, on järjestelmien suotimien välillä ristiriita. Tieto epästandardista ACT-sanomasta tulisi saattaa valvontahenkilökunnan tietoon, jotta ristiriita saadaan ratkaistuksi. 8.2.4. ACT-sanoman kuittaus 8.2.4.1. Kuittaus 8.2.4.1.1. Dialogimenettelyssä ACT-sanoma tulee kuitata: - LAM-sanomalla, jos siirto-olosuhteet on todettu standardeiksi, - kaikissa muissa tapauksissa SBY-sanomalla. 8.2.4.1.2. Kun LAM on vastaanotettu, ACT-sanoman toiminnallinen sisältö tulee molempia ATC-yksiköitä operatiivisesti sitovaksi. 8.2.4.1.3. LAM-sanoman sijaan voidaan käyttää ACP-sanomaa ilmaisemaan standardit siirto-olosuhteet sisältäneen ACT-sanoman hyväksyminen hyväksyvässä yksikössä, mikäli näin on sovittu kahdenvälisesti. 8.2.4.2. Ei kuittausta -tapaukset Jos ACT-sanomaan ei saada kuittausta, tulee lennon koordinoinnista vastaavassa ATC-työpisteessä näyttää varoitus. 8.3. Ratkaistavaksi lähetetty aktivointiehdotussanoma RAP (Referred Activate Proposal) 8.3.1. RAP-sanoman tarkoitus RAP-sanoma täyttää seuraavat toiminnalliset vaatimukset kappaleessa 6.3. ACT-sanomalle määriteltyjen lisäksi: - epästandardeja siirto-olosuhteita sisältävien lentojen siirtävän lennonjohtajan esitys ja hyväksyvän yksikön lennonjohtajalle ratkaistavaksi lähettäminen, - siirtävän lennonjohtajan mahdollisuus niin halutessaan pakottaa standardit siirto-olosuhteet sisältävä lento lähetettäväksi hyväksyvälle lennonjohtajalle ratkaistavaksi. 8.3.2. Sanoman sisältö RAP-sanoman tulee sisältää samat tiedot kuin mitä ACT-sanomalle on määritelty (kappale 6.3), minkä lisäksi se voi sisältää valinnaisesti seuraavan tiedon: - syy; manuaalinen ratkaistavaksi lähettäminen (käytössä ainoastaan ADEXP:issä). 8.3.3. Soveltamissäännöt 8.3.3.1. Yleistä 8.3.3.1.1. RAP-sanoma tulee lähettää ACT-sanoman sijaan rajan ylittävälle lennolle, mikäli jokin seuraavista ehdoista täyttyy: - siirtävä yksikkö on todennut, että siirto-olosuhteet ovat epästandardit, - siirtävä lennonjohtaja on ilmaissut, että esitetyt siirto-olosuhteet tulee lähettää hyväksyvälle lennonjohtajalle ratkaistaviksi. 8.3.3.1.2. Lähetettäväksi aiotun RAP-sanoman toiminnallisen sisällön tulee näkyä lennon koordinoinnista vastaavassa työpisteessä ennen varsinaista lähetystä. 8.3.3.1.3. Suositus Ajan, jolloin RAP-sanoma lähetetään automaattisesti, tulisi näkyä viestin sisällön yhteydessä. 8.3.3.1.4. Asiaankuuluvalle työpisteelle tulee ilmoittaa RAP-sanoman lähettämisestä. 8.3.3.2. Käsittely vastaanottavassa yksikössä 8.3.3.2.1. RAP-sanoman vastaanottavan ATC-järjestelmän tulee yrittää yhdistää se vastaavaan lentosuunnitelmaan. 8.3.3.2.2. Jos vastaava lentosuunnitelma löytyy eikä sanomassa ole ristiriitoja, jotka estäisivät normaalin käsittelyn: - toiminnallinen sisältö tulee lähettää hyväksyvälle lennonjohtajalle ratkaistavaksi, - SBY-sanoma tulee palauttaa. 8.3.3.2.3. Suositus Maininta ratkaistavaksi lähettämisen syystä (epästandardit olosuhteet tai manuaalinen ratkaistavaksi lähettäminen) tulisi olla mukana. 8.3.3.2.4. Jos sanomaa ei voida yhdistää lentosuunnitelmaan tai sanomassa on ristiriita, joka estää normaalin käsittelyn, tulee: - sanoman toiminnallinen sisältö näyttää sektorissa, ja - SBY-sanoma palauttaa, sekä - luoda lentosuunnitelma. 8.3.3.2.5. Kaikissa muissa tapauksissa sanomaa ei tule kuitata. 8.3.3.3. Manuaalinen lähetys 8.3.3.3.1. Kun RAP-sanomaa käytetään standardit siirto-olosuhteet sisältävän ehdotetun koordinoinnin pakkolähetykseen hyväksyvän lennonjohtajan ratkaistavaksi, se saatetaan alulle manuaalisesti siirtävän lennonjohtajan toimesta ja lähetetään välittömästi. 8.3.3.3.2. Suositus RAP-sanoman manuaalisen lähettämisen ennen laskettua lähetysaikaa tulisi olla mahdollista lennon koordinoinnista vastaavasta työpisteestä. 8.3.3.4. Automaattisen lähetyksen aikaparametrit Rajaa edeltävän ajan tai etäisyyden, jossa RAP-sanomat lähetetään automaattisesti, tulee olla sama kuin mitä ACT-viesteille on määritelty. 8.3.4. RAP-sanoman kuittaus 8.3.4.1. Kuittaus Sanoma tulee kuitata generoimalla ja lähettämällä SBY-sanoma. 8.3.4.2. Ei kuittausta -tapaus Jos RAP-sanomaan ei saada kuittauksena SBY-sanomaa, tulee lennon koordinoinnista vastaavassa ATC-työpisteessä näkyä varoitus. 8.3.5. RAP-sanoman toiminnallinen vastaus Hyväksyvä lennonjohtaja voi joko hyväksyä tai hylätä siirto-olosuhteet tai tehdä niistä vastaehdotuksen. 8.3.5.1. Hyväksyntä 8.3.5.1.1. Kun hyväksyvä lennonjohtaja päättää hyväksyä ehdotetut siirto-olosuhteet, ACP-sanoma tulee palauttaa. 8.3.5.1.2. Heti kun ACP-sanoma on vastaanotettu, RAP-sanoman sisällöstä tulee operatiivisesti molempia ATC-yksiköitä sitova. Koordinoidut siirto-olosuhteet sekä tieto siitä, että ACP on vastaanotettu, tulee esittää siirtävälle lennonjohtajalle. 8.3.5.2. Vastaehdotus CDN-sanoma tulee palauttaa silloin, kun hyväksyvä lennonjohtaja päättää tehdä siirto-olosuhteista vastaehdotuksen. 8.3.5.3. Suositus RJC-sanoma tulisi palauttaa silloin, kun hyväksyvä lennonjohtaja päättää hylätä ehdotetut siirto-olosuhteet. Sen jälkeen tulisi aloittaa uusi koordinointimenettely.HUOM. Mitä kohdan 8.3.5.3. suositukseen tulee, useimmissa tapauksissa uusi koordinointi tapahtuu eri yksikön kanssa. 8.3.6. Esimerkkejä 8.3.6.1. ICAO (RAPE/L022-AMM253/A7012-LMML-BNE/1226F350-EGBB-9/B757/M) 8.3.6.2. ADEXP -TITLE RAP -REFDATA -SENDER -FAC E -RECVR -FAC L -SEQNUM 022 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 8.4. Korjaussanoma REV (Revision) 8.4.1. REV-sanoman tarkoitus REV-sanoman tarkoitus on kuvattu kohdassa 7.3.1. Dialogimenettelyssä REV-sanomaa käytetään näiden vaatimusten täyttämiseen, edellyttäen että lennon siirto-olosuhteet ovat standardit ja ettei siirtävän lennonjohtajan tarvitse lähettää lentoa hyväksyvän lennonjohtajan ratkaistavaksi hyväksymistä varten. 8.4.2. Sanoman sisältö REV-sanoman sisällön tulee olla kohdassa 7.3.2 kuvatun REV-sanoman kaltainen. 8.4.3. Soveltamissäännöt 8.4.3.1. Yleistä 8.4.3.1.1. Yksi tai useampi REV-sanoma voidaan lähettää yksikölle, jolle lento on koordinoitu aktivointi- tai RAP-sanoman avulla. 8.4.3.1.2. REV-sanomat tulee lähettää kohdan 7.3.3.1 mukaisissa olosuhteissa lennoille, joilla on standardit olosuhteet ja joita siirtävän lennonjohtajan ei tarvitse lähettää hyväksyvän lennonjohtajan ratkaistaviksi. 8.4.3.2. Lähetyksen alullepano REV-sanoma tulee lähettää välittömästi sen jälkeen, kun on havaittu koordinoinnissa tarvitun koordinointitiedon muuttuminen, kuten kohdassa 7.3.3 on määritelty. 8.4.3.3. Käsittely vastaanottavassa yksikössä 8.4.3.3.1. Jos löydetään koordinoidussa tilassa oleva vastaava lentosuunnitelma, eikä sanomassa ole normaalia käsittelyä estävää ristiriitaa: - REV-sanoma tulee kuitata, - kaikissa muissa tapauksissa sanomaa ei tule kuitata. 8.4.3.3.2. Tulee tarkistaa, että siirto-olosuhteiden ovat standardit. 8.4.3.3.3. Siirto-olosuhteet tulee esittää hyväksyvälle lennonjohtajalle, mikäli ne eivät ole standardit. 8.4.3.3.4. Jos esitetyt siirto-olosuhteet havaitaan standardeiksi, tulee ne sisällyttää lentosuunnitelmaan ja vaadittavat tiedot tulostaa operatiivisiin ja muihin asianmukaisiin ATC-työpisteisiin. 8.4.3.3.5. Suositus Jos REV-sanoman siirto-olosuhteet havaitaan epästandardeiksi, järjestelmien suotimissa on ristiriita. Tieto epästandardista REV-sanomasta tulisi toimittaa valvovalle henkilökunnalle ristiriidan poistamiseksi. 8.4.4. REV-sanoman kuittaus 8.4.4.1. Kuittaus 8.4.4.1.1. Jos REV-sanoma tulee kuitata, tehdään kuittaus: - LAM-sanomalla, jos siirto-olosuhteet havaitaan standardeiksi, - SBY-sanomalla, jos siirto-olosuhteet havaitaan epästandardeiksi. 8.4.4.1.2. Kun LAM on vastaanotettu, tulee REV-sanoman toiminnallisesta sisällöstä molempia ATC-yksiköitä sitova. 8.4.4.1.3. Silloin kun niin on kahdenvälisesti sovittu, voidaan ACP:tä käyttää LAM:in sijaan osoittamaan, että hyväksyvä yksikkö hyväksyy standardit siirto-olosuhteet sisältävän REV-sanoman. 8.4.4.2. Ei kuittausta -tapaukset Jos REV-sanomaan ei saada kuittausta, tulee lentojen koordinoinnista vastaavassa ATC-työpisteessä näyttää varoitus. 8.4.5. REV-sanoman toiminnallinen vastaus Koska REV-sanomaa käytetään standardien siirto-olosuhteiden lähetykseen, hyväksyvän yksikön järjestelmä yleensä hyväksyy sen. Jos hyväksyvän yksikön suodin havaitsee siirto-olosuhteiden olevan epästandardit, sanoma tulee käsitellä RRV-sanomana. 8.5. Ratkaistavaksi lähetetty korjausehdotussanoma RRV (Referred Revision Proposal) 8.5.1. RRV-sanoman tarkoitus RRV-sanoma mahdollistaa aiemmin lähetettyjen ja sovittujen siirto-olosuhteiden korjaamisen seuraavissa tapauksissa: - kun korjauksen ehdottamat siirto-olosuhteet ovat epästandardit, - kun ehdotettu korjaus on standardi, mutta siirtävä lennonjohtaja haluaa lähettää korjauksen hyväksyvän lennonjohtajan ratkaistavaksi. 8.5.2. Sanoman sisältö RRV-sanoman sisällön tulee olla kohdassa 7.3.2 kuvatun REV-sanoman kaltainen sekä mahdollisesti sisältää seuraava valinnainen tieto: - syy, manuaalinen ratkaistavaksi lähettäminen (käytössä ainoastaan ADEXP:ssä). 8.5.3. Soveltamissäännöt 8.5.3.1. Yleistä Yksi tai useampia RRV-sanomia tulee lähettää REV-sanoman sijaan kutakin korjausta kohti, jos joko: - siirtävä järjestelmä on määrittänyt siirto-olosuhteet epästandardeiksi, tai - siirtävä lennonjohtaja on ilmaissut, että ehdotetut siirto-olosuhteet tulee lähettää hyväksyvälle lennonjohtajalle ratkaistavaksi. RRV:n käyttö tähän tarkoitukseen on vapaaehtoista. 8.5.3.2. Lähetyksen alullepano RRV-sanoma tulee lähettää välittömästi sen jälkeen, kun koordinointitiedossa on havaittu muutos tai kun se on pantu alulle manuaalisesti. 8.5.3.3. Käsittely vastaanottavassa yksikössä 8.5.3.3.1. Jos löydetään koordinoidussa tilassa oleva vastaava lentosuunnitelma, eikä sanomassa ole normaalia käsittelyä estävää ristiriitaa: - RRV-sanoma tulee kuitata, - kaikissa muissa tapauksissa sanomaa ei tule kuitata. 8.5.3.3.2. Ehdotetut siirto-olosuhteet tulee näyttää lennon koordinoinnista vastaavassa ATC-työpisteessä. 8.5.3.3.3. Suositus Maininta ratkaistavaksi lähettämisen syystä (epästandardit olosuhteet tai manuaalinen ratkaistavaksi lähettäminen) tulisi olla mukana. 8.5.4. RRV-sanoman kuittaus 8.5.4.1. Kuittaus Sanoma tulee kuitata generoimalla ja lähettämällä SBY-sanoma. 8.5.4.2. Ei kuittausta -tapaukset Jos RRV-sanomaan ei saada kuittauksena SBY-sanomaa, tulee lennon koordinoinnista vastaavassa ATC-työpisteessä näyttää varoitus. 8.5.5. RRV-sanoman toiminnallinen vastaus Hyväksyvä lennonjohtaja voi joko hyväksyä tai hylätä RRV-sanoman tai tehdä siitä vastaehdotuksen. 8.5.5.1. Hyväksyntä ACP-sanoma tulee palauttaa silloin, kun hyväksyvä lennonjohtaja päättää hyväksyä ehdotetun lisäyksen sovittuihin siirto-olosuhteisiin. 8.5.5.2. Vastaesitys CDN-sanoma tulee palauttaa silloin, kun hyväksyvä lennonjohtaja päättää tehdä siirto-olosuhteista vastaesityksen. 8.5.5.3. Hylkäys Kun hyväksyvä lennonjohtaja päättää hylätä ehdotetun lisäyksen sovittuihin siirto-olosuhteisiin: - tulee palauttaa RJC-sanoma, sekä - panna alulle uusi koordinointimenettely. Mikäli RRV-sanomaan ei saada vastauksena ACP- tai CDN-sanomaa, se merkitsee hylkäystä. 8.5.6. Esimerkkejä 8.5.6.1. ICAO (RRVE/L059-AMM253-LMML-BNE/1226F310-EGBB) 8.5.6.2. ADEXP -TITLE RRV -REFDATA -SENDER -FAC E -RECVR -FAC L -SEQNUM 059 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB 8.6. Valmiussanoma SBY (Stand-by) 8.6.1. SBY-sanoman tarkoitus SBY-sanoma kuittaa siirto-olosuhteita ehdottavan sanoman vastaanotetuksi ja ilmaisee, että ehdotus on lähetetty ratkaistavaksi lennonjohtajalle päätöstä varten. 8.6.2. Sanoman sisältö SBY-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite. HUOM. Tiedon syöttösäännöt, rakenteet ja kenttäsisällöt on määritelty liitteessä A. 8.6.3. Soveltamissäännöt 8.6.3.1. Yleistä SBY-sanoma tulee generoida ja lähettää välittömästi automaattisesti vastauksena: - RAP-, RRV- tai CDN-sanomaan, - suotimeen pysähtyneeseen ACT- tai REV-sanomaan. 8.6.4. SBY-sanoman kuittaus SBY-sanomaa ei kuitata. 8.6.5. Esimerkkejä 8.6.5.1. ICAO (SBYL/E027E/L002) 8.6.5.2. ADEXP -TITLE SBY -REFDATA -SENDER -FAC L -RECVR -FAC E -SEQNUM 027 MSGREF-SENDER -FAC E -RECVR -FAC L -SEQNUM 002 8.7. Hyväksyntäsanoma ACP (Acceptance) 8.7.1. ACP-sanoman tarkoitus ACP-sanoma täyttää seuraavat toiminnalliset vaatimukset ATC-koordinointi- ja siirtovaiheiden aikana: - ilmaisee, että yksikön lennonjohtaja hyväksyy manuaalisesti vastapuolen jossain seuraavista viesteistä ehdottamat siirto-olosuhteet: - RAP, - RRV, - CDN, - ACT ja REV, jos jompikumpi on havaittu epästandardiksi, - kahdenvälisesti sovittuna suorittaa sellaisen ACT- tai REV-sanoman automaattisen hyväksynnän, joka on läpäissyt hyväksyvän yksikön suotimen (LAM:in sijaan), - kahdenvälisesti sovittuna ilmaisee HOP-sanoman manuaalisen hyväksymisen (ROF-sanoman sijaan). 8.7.2. Sanoman sisältö ACP-sanoma koostuu seuraavista tiedoista: - Pakolliset tiedot - sanoman tulee sisältää seuraavat tiedot: - Sanomatyyppi, - Sanomanumero, - Sanomaviite, - Valinnaiset tiedot - sanoma voi sisältää myös seuraavan tiedon: - Taajuus, - ICAO-rakenteisen sanoman valinnaiset tiedot - sanoma voi sisältää kaikki seuraavat kohdat: - Lentokoneen tunnistetiedot, - Lähtölentoasema, - Määränpäälentoasema. HUOM. Tiedon syöttösäännöt, rakenteet ja kenttäsisällöt on määritelty liitteessä A. 8.7.3. Soveltamissäännöt 8.7.3.1. Yleistä 8.7.3.1.1. ACP-sanoman sanomaviitteen tulee sisältää sen sanoman sanomanumero, johon sillä vastataan. 8.7.3.1.2. Taajuuskentän, silloin kun sitä käytetään, tulee sisältää taajuus, jolla lennon tulee ottaa yhteys hyväksyvään yksikköön luovutuksen yhteydessä. 8.7.3.1.3. ACP-sanoma tulee lähettää lennonjohtajan hyväksyttyä manuaalisesti ACT-, RAP-, REV-, RRV- tai CDN-sanomalla toimitetun ehdotuksen siirto-olosuhteista. 8.7.3.1.4. ACP-sanoma voidaan lähettää vaihtoehtoisena ROF-sanomalle vastauksena HOP-sanomaan. 8.7.3.1.5. ACP-sanoma tulee generoida ja lähettää automaattisesti järjestelmän toimesta vastauksena ACT- tai REV-sanomaan, joka on läpäissyt suotimen, jos niin on kahdenvälisesti sovittu. 8.7.3.1.6. Sovitut siirto-olosuhteet ovat molempia yksiköitä sitovia ACP-sanoman vastaanoton jälkeen. 8.7.3.2. Käsittely vastaanottavassa yksikössä 8.7.3.2.1. ACP-sanoman vastaanottavan ATC-järjestelmän tulee yrittää yhdistää se vastaavaan lentosuunnitelmaan. 8.7.3.2.2. Jos ACP-sanoman yhdistäminen lentosuunnitelmaan onnistuu, tulee hyväksymisestä ilmoittaa lennonjohtajalle. 8.7.3.2.3. Jos ACP:tä ei voida yhdistää lentosuunnitelmaan: - tulee asianmukaisessa työpisteessä tulostaa varoitus, - LAM-sanomaa ei tule lähettää. 8.7.4. ACP-sanoman kuittaus 8.7.4.1. Kuittaus 8.7.4.1.1. LAM-sanomaa ei tule palauttaa silloin, kun ACP:tä käytetään automaattisena vastauksena suotimen läpäisseelle ACT- tai REV-sanomalle. 8.7.4.1.2. Manuaalisen hyväksymisen seurauksena lähetetty ACP-sanoma tulee kuitata generoimalla ja lähettämällä LAM-sanoma. 8.7.4.2. Ei kuittausta -tapaukset Jos manuaalisen hyväksymisen seurauksena lähetettyyn ACP-sanomaan ei saada kuittauksena LAM-sanomaa, tulee lennon koordinoinnista vastaavassa ATC-työpisteessä näyttää varoitus. 8.7.5. Esimerkkejä 8.7.5.1. ICAO (ACPL/E027E/L002-18/FRQ/242150) 8.7.5.2. ADEXP -TITLE ACP -REFDATA -SENDER -FAC L -RECVR -FAC E -SEQNUM 027 -MSGREF-SENDER -FAC E -RECVR -FAC L -SEQNUM 002 -FREQ 242150 8.8. Koordinointisanoma CDN (Co-ordination) 8.8.1. CDN-sanoman tarkoitus CDN-sanoma täyttää seuraavat toiminnalliset vaatimukset: - hyväksyvän lennonjohtajan vastaesityksen toimittaminen siirtävälle lennonjohtajalle vastauksena ACT-, RAP-, REV- tai RRV-sanomaan, - sovittuja siirto-olosuhteita koskevan, hyväksyvän lennonjohtajan tekemän muutosehdotuksen alulle paneminen siirtävälle lennonjohtajalle. 8.8.2. Sanoman sisältö CDN-sanoma sisältää seuraavat tiedot: - Pakolliset tiedot - sanoman tulee sisältää seuraavat tiedot: - Sanomatyyppi, - Sanomanumero, - Sanomaviite (ainoastaan, mikäli vastauksena toiseen sanomaan), - Lentokoneen tunnistetiedot, - Lähtölentoasema, - Määränpäälentoasema, HUOM. Sanoman tulee sisältää myös toinen tai molemmat seuraavista: - Arviotieto (mikäli kyseessä ICAO-sanoma) tai siirtolentokorkeus (mikäli kyseessä ADEXP-sanoma), - Suoran reitin pyyntö. - Kahdenvälisesti sovitut tiedot - seuraavat tiedot voidaan sisällyttää, mikäli niin on kahdenvälisesti sovittu: - Taajuus. HUOM. Tiedon syöttösäännöt, rakenteet ja kenttäsisällöt on määritelty liitteessä A. 8.8.3. Soveltamissäännöt 8.8.3.1. Yleistä 8.8.3.1.1. Ainoastaan hyväksyvä lennonjohtaja saa panna alulle CDN-sanomia. 8.8.3.1.2. Sitä käytetään vastaesityksen lähetykseen hyväksyvältä lennonjohtajalta siirtävälle lennonjohtajalle.HUOM. Tämä voi dialogissa olla joko vastauksena ACT-, RAP-, REV- tai RRV-sanomalla toimitettuun ehdotukseen tai aloittamassa dialogia aiemmin sovittujen siirto-olosuhteiden korjaamiseksi. 8.8.3.1.3. Sanomaviite tulee sisällyttää vain, jos CDN-sanoma on vastaus toiseen sanomaan. 8.8.3.1.4. Mikäli se on mukana, tulee sanomaviitteen sisältää sen sanoman sanomanumero, johon CDN toimii vastauksena. 8.8.3.1.5. Suoran reitin pyyntötoimintoa (kuvattu yksityiskohtaisesti liitteessä A) tulee: - käyttää ainoastaan, jos niin on kahdenvälisesti sovittu, sekä - mikäli sovittu, määritellä sen käytön operatiiviset rajat. 8.8.3.1.6. CDN-sanomaa ei tule lähettää yksiköiden välisessä sopimuskirjeessä määritellyn rajaa edeltävän aika- tai etäisyysmarginaalin sisällä. 8.8.3.1.7. Jos käy niin, että CDN lähetetään käytännössä samanaikaisesti samalle lennolle siirtävältä yksiköltä tulleen sanoman kanssa, kuten koordinoinnin korjauksen tai kumoamisen, ei tule lähettää kuittausta eikä toiminnallista vastausta.HUOM. Tästä seuraa se, että kun kaksi sanomaa risteää, etusijalle tulee siirtävältä yksiköltä saapunut viesti ja molemmat luopuvat CDN-sanomasta. Tilanne voidaan havaita molemmissa yksiköissä siitä, että vastapuolelta on saatu sanoma ennen kuittauksen vastaanottamista. 8.8.3.1.8. CDN-sanoman sisällöstä tulee molempia ATC-yksiköitä operatiivisesti sitova heti, kun hyväksyntä on saatu. Koordinoidut siirto-olosuhteet ja tieto ACP-sanoman saannista tulee esittää asiaankuuluvalle ATC-henkilöstölle. 8.8.3.2. Käsittely vastaanottavassa yksikössä 8.8.3.2.1. Jos vastaava lentosuunnitelma löytyy eikä sanomassa ole ristiriitoja, jotka estäisivät normaalin käsittelyn: - toiminnallinen sisältö tulee esittää lennon koordinoinnista vastaavalle ATC-työpisteelle, ja - SBY-sanoma tulee palauttaa. 8.8.3.2.2. SBY:tä ei tule palauttaa, mikäli CDN-sanomaa ei voida yhdistää lentosuunnitelmaan tai löytyy ristiriita, joka estää normaalin käsittelyn. 8.8.4. CDN-sanoman kuittaus 8.8.4.1. Kuittaus Yllämainittujen olosuhteiden vallitessa CDN-sanoma tulee kuitata generoimalla ja lähettämällä SBY-sanoma. 8.8.4.2. Ei kuittausta -tapaukset Jos CDN-sanomaan ei saada vastauksena SBY-sanomaa, tulee lennon koordinoinnista vastaavassa ATC-työpisteessä näyttää varoitus. 8.8.5. CDN-sanoman toiminnallinen vastaus Lennonjohtaja voi joko hyväksyä tai hylätä CDN-sanomassa esitetyt siirto-olosuhteet. 8.8.5.1. Hyväksyntä ACP-sanoma tulee palauttaa silloin, kun siirtävä lennonjohtaja päättää hyväksyä esitetyt siirto-olosuhteet. 8.8.5.2. Suositus RJC-sanoma tulisi lähettää silloin, kun siirtävä lennonjohtaja päättää hylätä esitetyt siirto-olosuhteet (suora hylkäys). HUOM. Esitetty koordinointi on epäsuorasti hylätty, mikäli CDN-sanoman vastaustauon päätyttyä ei ole saatu hyväksymistä. 8.8.6. Esimerkkejä 8.8.6.1. ICAO (CDNL/D041D/L025 -EIN636 -EIDW -LIFFY/1638F270F110A -EBBR) 8.8.6.2. ADEXP -TITLE CDN -REFDATA -SENDER -FAC L -RECVR -FAC D -SEQNUM 041 -MSGREF -SENDER -FAC D -RECVR -FAC L -SEQNUM 025 -ARCID EIN636 -ADEP EIDW -ADES EBBR -PROPFL -TFL F270 -SFL F110A 8.9. Koordinoinnin hylkäyssanoma RJC (Reject Co-ordination) 8.9.1. RJC-sanoman tarkoitus RJC-sanomalla ilmaistaan, että lennonjohtaja hylkää siirto-olosuhteita koskevan ehdotuksen, joka on tullut toisessa yksikössä olevalta lennonjohtajalta jossain seuraavista viesteistä: - RAP, - RRV, - CDN, - ACT ja REV, jos jompikumpi on havaittu epästandardeiksi. RJC-sanomaa voidaan käyttää ainoastaan suorana vastauksena johonkin edellä olevista viesteistä. 8.9.2. Sanoman sisältö RJC-sanoman tulee sisältää seuraavat tiedot: - Sanomatyyppi, - Sanomanumero, - Sanomaviite. HUOM. Tiedon syöttösäännöt, rakenteet ja kenttäsisällöt on määritelty liitteessä A. 8.9.3. Soveltamissäännöt 8.9.3.1. Yleistä 8.9.3.1.1. RJC-sanoma tulee lähettää tarvittaessa vastauksena RAP-, RRV- tai CDN-sanomaan tai hyväksyvässä yksikössä epästandardiksi havaittuun ACT- tai REV-sanomaan. 8.9.3.1.2. RJC-sanoma päättää järjestelmädialogin, ja aikaisemmin sovittu koordinointi jää voimaan. 8.9.3.1.3. Suositus RJC-sanoman vastaanottamisen jälkeen tulisi aloittaa uusi koordinointijakso (puhelinkoordinointia käyttäen, mikäli tarpeen). 8.9.3.2. Käsittely vastaanottavassa yksikössä 8.9.3.2.1. Jos RJC-sanomassa mainittu sanoma löytyy - tulee hylkäyksestä ilmoittaa kyseessä olevan lennon koordinoinnista vastaavassa ATC-työpisteessä, ja - LAM-sanoma tulee palauttaa kuittauksena. 8.9.3.2.2. Kuittausta ei tule lähettää, jos vastausta odottavaa sanomaa ei löydy tai sanomassa on ristiriita, joka estää sen käsittelyn. 8.9.4. RJC-sanoman kuittaus 8.9.4.1. Kuittaus RJC-sanoma tulee kuitata generoimalla ja lähettämällä LAM-sanoma. 8.9.4.2. Ei kuittausta -tapaukset Jos RJC-sanomaan ei saada kuittauksena LAM-sanomaa, tulee lentojen koordinoinnista vastaavassa ATC-työpisteessä näyttää varoitus. 8.9.5. Esimerkkejä 8.9.5.1. ICAO (RJCMC/E746E/MC324) 8.9.5.2. ADEXP -TITLE RJC -REFDATA -SENDER -FAC MC -RECVR -FAC E -SEQNUM 746 -MSGREF -SENDER -FAC E -RECVR -FAC MC -SEQNUM 324 9. DIALOGIMENETTELY - KOMMUNIKOINNIN SIIRTO 9.1. Yleistä 9.1.1. Johdanto 9.1.1.1. Standardin tässä osassa kuvataan toimintoja ja sanomia, joilla hoidetaan lennonjohtovastuun siirtomenettelyn tutkaluovutuspuolta. Ne tulee ottaa käyttöön, mikäli niin on kahdenvälisesti sovittu. 9.1.1.2. Kommunikoinnin siirtotoimintoja ei tule ottaa käyttöön, ellei yksikkö käytä joko osassa 6 (perusmenettely - pakol